title: Samuel Fagemo

text: Fagemo on HK Kingsin kasvatti. Hän siirtyi juniorina sittemmin Hanhals IF:ään, josta Fagemo siirtyi kaudeksi 2014–2015 Frölunda HC:n junioreihin. Hän oli U16 Elitissä joukkueensa paras pistemies ja maalintekijä tehoilla 22+8=30. Kauden 2015–2016 päätteeksi Fagemo voitti J18 Allsvenskanin mestaruuden. Kaudella 2016–2017 hän oli J18 Elitissä Frölundan paras pistemies ja maalintekijä tehoilla 10+13=23. Fagemo voitti kauden päätteeksi J18 Allsvenskanin hopeaa ja hänet valittiin sarjan parhaaksi pelaajaksi.


title: Samuel Fagemo

text: WHL-joukkue Portland Winterhawks varasi Fagemon 33. pelaajana . Samana kesänä hänet varasi myös Dubuque Fighting Saints USHL:n varaustilaisuudessa. Fagemo päätti kuitenkin jatkaa kaudella 2017–2018 uraansa kotimaassaan. Hän pelasi suurimman osan kaudestaan Frölundan J20-junioreissa, joiden toiseksi paras maalintekijä Fagemo oli 19 osumallaan. Pudotuspeleissä Fagemo oli joukkueen paras maalintekijä viidellä osumallaan. Hän vahvisti kauden aikana myös Frölundan J18-junioreita, jossa Fagemo voitti J18 Allsvenskanin pronssia. Hän debytoi myös seuran SHL-joukkueessa, jossa Fagemo pelasi kaksi runkosarjaottelua ilman tehopisteitä. Hän teki SHL-debyyttinsä 14. marraskuuta 2017 Djurgårdens IF:ää vastaan. Fagemo sai ottelussa jääaikaa 2.21 minuuttia. Hän pelasi kauden aikana miesten pelejä myös kahden ottelun verran lainalla sarjatasoa alempana HockeyAllsvenskan-joukkue Södertälje SK:ssa joulukuussa 2017.


title: Samuel Fagemo

text: QMJHL-joukkue Halifax Mooseheads varasi Fagemon uudelleen CHL:ään 46. pelaajana kesällä 2018. Hän kuitenkin päätti jatkaa pelejään kotimaassaan myös kaudella 2018–2019. Fagemo avasi maalitilinsä miesten pääsarjatasolla heti kolmella osumalla ja teki kypärätempun Mestarien liigassa 9. lokakuuta 2018 tanskalaista Aalborg Piratesia vastaan. Hänen toinen maalinsa syntyi ylivoimalla. Fagemo keräsi Frölundan 6–0-voittoon päättyneessä ottelussa myös yhden syöttöpisteen oltuaan kakkossyöttäjänä Gustav Lindströmin tekemään maaliin. Ensimmäisen SHL-maalinsa hän teki 13. lokakuuta 2018 vieraissa Färjestad BK:ta vastaan.


title: Samuel Fagemo

text: Fagemo pelasi alle 18-vuotiaiden MM-kilpailuissa vuonna 2018, jolloin hän voitti pronssia. Fagemo valittiin Slovakiaa vastaan pelatun puolivälieräottelun päätteeksi Ruotsin ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2017, jolloin Fagemo voitti pronssia. Hän jakoi viidellä osumallaan turnauksen maalipörssin toisen sijan Venäjän Dmitri Zavgorodnin kanssa edellään vain Tšekin Jan Jeník.


title: Samuel Fagemo

text: Fagemo pelasi myös World U-17 Hockey Challengessa vuonna 2016, jolloin hän voitti kultaa. Fagemo jakoi tehoilla 2+5=7 koko turnauksen syöttöpörssin voiton Tšekin Tomáš Koblížekin ja joukkuetoverinsa Oskar Bäckin kanssa sekä pistepörssin toisen sijan Venäjän Aleksandr Hovanovin ja Tšekin Jakub Laukon kanssa edellään vain Venäjän Andrei Svetšnikov. Hänet valittiin turnauksen tähdistökentälliseen. Yhteensä Fagemo on pelannut kahdeksan nuorten ja 41 poikien maaottelua.


title: Samuel Fagemo

text: Fagemon pikkuveli William pelaa maalivahtina IF Mölndal Hockeyn U16-junioreissa. Veljesten isä Linus Fagemo pelasi omalla urallaan hyökkääjänä yli 450 Elitserien-ottelua. Hän pelasi myös Saksan ja Tanskan pääsarjatasoilla.


title: Espanjan Itä-Intia

text: Espanjan Itä-Intia () oli Espanjan siirtomaat Aasiassa ja Oseaniassa vuodesta 1565 vuoteen 1901. Ne käsittivät nykypäivän Filippiinit, Mariaanit, Karoliinit, Palaun ja Guamin sekä osia Taiwanista, Sulawesista ja Molukeista.


title: Espanjan Itä-Intia

text: Espanjan–Yhdysvaltain sodan seurauksena vuonna 1898 Yhdysvallat miehitti Filippiinit ja Guamin, kun taas jäljelle jääneet noin 6 000 pienempää saarta myytiin Saksalle Espanjan ja Saksan vuoden 1899 rauhassa. Tästä jäljelle jääneet muutamat saaret myytiin Yhdysvalloille, kun Washingtonin rauha ratifioitiin vuonna 1901.


title: Beinette

text: Beinette on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 3 460 vuonna 2017.


title: Bellino

text: Bellino on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 103 vuonna 2017.


title: Belvedere Langhe

text: Belvedere Langhe on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 372 vuonna 2017.


title: Juustopaisti

text: Juustopaisti on suomalainen perinneruoka, josta on ainakin kaksi muunnelmaa, keskipohjalainen ja eteläsavolainen.


title: Juustopaisti

text: Keski-Pohjanmaalla juustopaisti on ruokaisa keitto, joka tunnetaan erityisesti hääruokana. Siinä paistettu lampaan- tai sianliha leikataan kuutioiksi ja keitetään niukassa veden ja maidon sekoituksessa. Mukaan lisätään leipäjuustokuutioita. Juustopaisti nautitaan ruisleivän kera, mutta perunoita sen kanssa ei yleensä tarjota.


title: Juustopaisti

text: Etelä-Savossa juustopaisti tarkoittaa ruskistettua sianlihaa, joka sekoitetaan ternimaitoon ja keitetään sakeaksi. Kun 1980-luvulla kaikille silloisille Savon kunnille etsittiin omia perinneruokia, juustopaisti äänestettiin Kangaslammen nimikkoruoaksi.


title: Bene Vagienna

text: Bene Vagienna on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 3 642 vuonna 2017.


title: Benevello

text: Benevello on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 486 vuonna 2017.


title: HMHS Letitia (1912)

text: HMHS Letitia oli brittiläinen sairaalaalaiva, joka ajoi karille Portugalin Cove Halifaxissa Harbourissa, Kanadassa 1. elokuuta 1917 samalla, kun se kuljetti 546 haavoittunutta Kanadalaista sotilasta Liverpoolista, Iso-Britanniasta Halifaxista.


title: HMHS Letitia (1912)

text: HMHS Letitia rakennettiin SS Letitiana, Scott's Shipbuilding & Engineering Co: n telakalla Greenockissa, Skotlannissa vuonna 1912. Se laskettiin vesille 21. helmikuuta 1912 ja valmistui toukokuussa samana vuonna. Alus oli 143,3 metriä pitkä ja sen säde oli 17,3 metriä ja sen syvyys oli 8,8 metriä. Se oli arvioltaan 8,991 bruttorekisteritonnia ja aluksen nopeus oli 14 solmua.


title: HMHS Letitia (1912)

text: SS Letitia teki neitsytmatkansa Glasgow'sta Quebeciin ja Montrealiin ennen ensimmäistä maailmansotaa. Sillä oli tilaa noin 1,387 matkustajalle ja miehistölle, ja se myös toisinaan kuljetti postia myös lastinaan.


title: HMHS Letitia (1912)

text: Ensimmäisen maailmansodan puhjettua Ison-Britannia käski SS Letitia muuttamista sairaalalaivaksi, jonka takia laiva siityi Royal Canadian Naval Medical Servicesin alaisuuteen. Laivaan tehtii muutoksia, jonka takia laiva tarjosi uusia lääketieteelisiä hoitoja ja mukavuuksia potilaille. Sillä oli täydellinen lääkäri- ja hoitohenkilökunta. Kaikki sairaalalaivoiksi muutetut alukset olivat selvästi maalattu valkoisella, vihreällä raidalla ja kolmella punaisella ristillä molemmin puolin. Näin tehtiin erottamaan nämä "ei-taistelevat" alukset muusta merenkulusta. Mutta joskus myös nämä "ei-taistelevat" alukset joutuivat vihollisten sukellusveneiden kohteiksi. Letitia sai etuliitteen HMHS (His Majesty’s Hospital Ship).


title: HMHS Letitia (1912)

text: HMHS Letitia toimi erinomaisesti Välimerellä ja jopa laivalle tuli tulipalo, kun se evakuoi haavoittuneita sotilaita Dardanellien lähellä. Sairaalusalus suoritti ensimmäisen pelastuksensa merellä, kun hän tuli 27. marraskuuta 1916 uppoavan SS Cityn avuiksi. noin 170 km Maltan itäpuolelta. HMHS Letitia pelasti kaikki eloonjääneet ja seilasi takaisin turvallisesti.


title: HMHS Letitia (1912)

text: Letitia siirrettiin Välimereltä Atlantille vuonna 1917 ja sen uutena tehtävänä oli tuoda Yhdistyneessä kuningaskunnasta sijaitsevat haavoittuneet kanadalaiset sotilaat takaisin kotiinsa Kanadaan. Sairaalaalus teki yhteensä viisi matkaa Liverpoolista, Yhdistyneestä kuningaskunnasta Halifaxiin, Nova Scotiaan, Kanadaan,tuoden yhteensä 2 600 haavoittunutta kanadalaista sotilasta kotiin.


title: HMHS Letitia (1912)

text: HMHS Letitia lähti Liverpoolista yhdeksännen kerran samalla vieden täysi määrän miehistön jäseniä, 137 miestä, 74 sairaalahenkilöstöä (mukaan lukien 12 sairaanhoitajaa) ja 546 haavoittunutta kanadalaista sotilasta. Nyt se oli vuoden 1917 heinäkuun lopussa ja Letitia oli ollut sairaalalaivana lähes kolme vuotta.


title: HMHS Letitia (1912)

text: Matkalla ei ollut ongelmia, kunnes aamulla 1. elokuuta 1917, jolloin sumu ilmestyi Nova Scotian rannikolta. Näkyvyys väheni lähes nollaan, mutta kapteeni William McNeil jatkoi samalla kurssillaan ja hän lähetti useita miehistön jäseniä kuuntelemaan erinlaisia pillejä, kuten poiju-kelloja, jotka varoittavat aluksia vaarallisista särkistä, jotka uhkaisivat Halifaxin satamaan pääsyä.


title: HMHS Letitia (1912)

text: Sataman sisäänkäynnissä luotsi tuli kyytiin, mutta laski aluksen sijainnin tiheän sumun takia väärin. Kymmenen minuuttia myöhemmin alus ajoi karille noin 600 metriä etelään Portuguese Covesta. Törmäyksen jälkeen kapteeni pyysi välittömästi apua kaikkien matkustajien evakuoinnissa. Kaikki sotilaat olivat poistuneet ilman tapaturmia. Kapteeni ja miehistö pysyivät aluksella seuraavaan aamuun asti. Sataman läheisyyden vuoksi muut alukset olivat nopeasti paikalla auttamassa. Alukesta selvisivät kaikki paitsi yksi hiililapioija.


title: HMHS Letitia (1912)

text: Onnettomuuden jälkeisinä kuukausina hylky alkoi murtua kahtia ja uppoutua syvempiin vesistöihin.


title: HMHS Letitia (1912)

text: Kaikki matkustajat ja hoitohenkilökunta pelastuivat, mutta yksi hiililapioija kuoli onnettomuudessa.


title: HMHS Letitia (1912)

text: Letitian hylky lepää lähellä Halifaxin sataman eteläpuolta portuguese covessa noin 37 metrin syvyydessä. Se on suosittu sukelluskohde nykypäivänä.


title: Aleksandr Vvedenski

text: Aleksandr Vvedenski oli venäläinen näytelmäkirjailija, runoilija ja lastenkirjailija, joka tunnetaan merkittävänä Neuvostoliitossa toimineena avantgarde taiteilijana.


title: Aleksandr Vvedenski

text: Aleksandr Vvedenski syntyi Pietarissa Venäjällä vuonna 1904. Hän kirjoitti ylioppilaaksi 1921 ja opiskeli sen jälkeen lyhyen aikaa lakia ja kieliä, ennen kuin keskittyi kirjoittamaan runoja ja draamaa. Vuosien 1923 ja 1926 välillä Vvedenski tutki runouden luonnetta yhdessä futuristisen runoilijan Igor Terentievin kanssa. Vuonna 1925 Vvedenski tapasi Daniil Harmsin, jonka kanssa yhdessä he perustivat avantgarde kirjailijakollektiivin, joka myöhemmin tultiin tuntemaan nimellä Oberiu. Muiden avantgardistien tapaan myös Oberiu joutui hallituksen hyökkäyksen kohteeksi, uhkana sosialismille vuonna 1930. Vvedenski pidätettiin vuonna 1931 ja vuonna 1932 karkotettiin Kurskiin. Vuonna 1936 hän muutti Ukrainaan. Vvedenski pidätettiin uudestaan vuonna 1941. Hänen kuolemansa olosuhteet on epäselvät: joko hän kuoli punatautiin, tai joutui vartijan ammutuksi vuoden 1941 Joulukuussa.


title: Kahelin

text: Kahelin on sukunimi, joka on muun muassa seuraavilla suomalaisilla henkilöillä:


title: Kuparikäki

text: Kuparikäki ("Chrysococcyx caprius") on smaragdikäkien sukuun kuuluva lintu, joka elää lähinnä Afrikassa. Kuparikäki on käeksi pienikokoinen, 18–20 senttimetrin pituinen. Lajin linnut syövät hyönteisiä ja toukkia. Kuparikäki munii yleensä yhden munan. Laji on IUCN:n mukaan elinvoimainen.


title: Höngg

text: Höngg on sveitsiläisen Zürichin kaupunginosa () ja entinen kunta. Höngg on osa Zürichin kaupungin pohjoista piiriä nro 10 (), jonka toinen osa on Wipkingen. Kaupunginosassa on runsaat 23 000 asukasta ja työpaikkoja on lähes 6 000. Höngg sijaitsee Hönggerbergin ja Käferbergin lounaisrinteillä sekä Limmatjoen rantatörmällä.


title: Höngg

text: Höngg oli itsenäinen kunta vuoteen 1934, josta lähtien se on ollut osa Zürichin kaupunkia. Kaupunginosan väkiluku kasvoi 1900-luvulla moninkertaiseksi:


title: Höngg

text: Hönggiin on ollut raitiovaunuyhteys (linja 13) Zürichin keskustasta vuodesta 1898 alkaen. ETH Zürichin toinen kampus sijaitsee Hönggissä, Hönggerbergin kukkulalla.


title: Salibandyn A-tyttöjen 1. divisioona

text: A-tyttöjen 1. divisioona on Salibandyliiton järjestämä ylialueellinen sarja A-tytöille. Sarjassa pelaavat ne joukkueet, jotka eivät ole ilmoittautuneet, tai eivät ole päässeet läpi SM-karsinnoista.


title: Salibandyn A-tyttöjen 1. divisioona

text: Lohko 1Lohko 2


title: Valkeinen (Ähtäri)

text: Valkeinen on Etelä-Pohjanmaalla Ähtärissä Ähtärin kirkosta viiden kilometrin päässä koillisessa sijaitseva järvi, joka kuuluu Kokemäenjoen vesistöön.


title: Valkeinen (Ähtäri)

text: Järven pinta-ala on 145 hehtaaria eli 1,5 neliökilometriä. Se on 2,1 kilometriä pitkä ja 1,0 kilometriä leveä. Sen järvenselkä on avoin ja saareton. Sen rannat ovat alavaa kangasmaastoa, jossa ei ole mainittavia mäkiä. Järvi on luodattu ja siitä on julkaistu syvyyskartat. Sen tilavuus on 4,4 miljoonaa kuutiometriä eli 0,0044 kuutiokilometriä. Järven keskisyvyys on 3,0 metriä ja suurin syvyys on 6,9 metriä. Syvin kohta sijaitsee aivan keskellä järveä


title: Valkeinen (Ähtäri)

text: Järven rantaviivan pituus on 5,4 kilometriä ja sen rannat ovat metsämaata paitsi kolmessa kohtaa, missä peltomaat ulottuvat järven rantaan. Järven ympäristön haja-asutus muodostuu kahdeksasta taloudesta, joista kolme on maatiloja. Asutus muodostavat Soidinperän, Valkeisperän ja Reijon. Rannoille on rakennettu 20 vapaa-ajan asuntoa. Niille tulee tiet yhdystieltä 17281 tai 7091.


title: Valkeinen (Ähtäri)

text: Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Hankaveden–Väliveden alueeseen (35.432) järvi kuuluu. Järven vedenpinnan korkeus on 168,7 metriä mpy. Järvi saa pääosan vedestään omasta lähiympäristöstään, missä metsiin ja Kylkisuolle on kaivettu kuivatusojia. Vaikka Niemisjoki virtaa läheltä ohi, ei järvi laske siihen vaan se laskee Peurakankaan muodostaman 1,5 kilometriä leveän kannaksen yli Väliveteen Jatapuroa pitkin. laskuojalle tulee pudotusta 15,2 metriä.


title: Tuovi Hirvisuo

text: Tuovi Hirvisuo (3. huhtikuuta 1908 Helsinki – 4. heinäkuuta 1997 Helsinki) oli suomalainen näyttelijä. Hän oli yksi Viipurin Kaupunginteatterin 1930-luvun suosittuja nimitähtiä.


title: Tuovi Hirvisuo

text: Hirvisuon vanhemmat olivat liikkeenjohtaja Vihtori Riku Hirvisuo ja Hilja Johanna Mäkinen. Hän opiskeli Suomen Näyttämöopistossa vuosina 1928–1930. Hirvisuo työskenteli kiinnitettynä näyttelijänä Suomen Kansallisteatterissa 1930–1932 ja Viipurin Kaupunginteatterissa 1932–1938. Toisen maailmansodan aikana hän vieraili Lahden Teatterissa ja Viipurin Kaupunginteatterissa.


title: Tuovi Hirvisuo

text: Hirvisuon näyttämötaiteellisia tehtäviä olivat muun muassa Anu karjalaisnäytelmässä "Anu ja Mikko" ja myyjätär Irja Agapetuksen komediassa "Syntipukki". Naispäärooli hänellä oli muun muassa näytelmissä "Olen 26-vuotias", "Luvattomia tunteja" ja "Rose-Marie".


title: Tuovi Hirvisuo

text: Tuovi Hirvisuo avioitui Pentti Olavi Honkasen kanssa 1937.


title: Hiroshiman neidot

text: Hiroshiman neidot ovat 25 japanilaisesta kouluikäisestä tytöstä koostuva joukko. Tytöt kärsivät vakavia vammoja Hiroshimaan 6. elokuuta, 1945 pudotetun fissiopommin aiheuttaman lämpöaallon seurauksena. Vuonna 1955 he tekivät suurta julkisuutta synnyttäneen matkan Yhdysvaltoihin, jossa heitä hoidettiin kirurgisesti.


title: Hiroshiman neidot

text: Tytöillä oli kasvoissaan ja käsissään palovammojen aiheuttamia suuria arpia eli keloideja. Vammojen seurauksena useilla kädet jäivät pysyvästi kouramaisiin asentoihin. Tytöistä ja muista ydinaseen seurauksena kärsineistä ihmisistä käytettiin nimitystä hibakusha.


title: Erkki Vuokila

text: Erkki Ilmari Vuokila (s. 15. elokuuta 1957 Helsinki) on suomalainen ristikonlaatija, tietokirjailija, päätoimittaja, säveltäjä ja sanoittaja. Hän on toiminut Sanaris Oy:n toimitusjohtajana vuodesta 1986 alkaen. Yrityksellä on seitsemän työntekijää ja kymmeniä avustajia.


title: Erkki Vuokila

text: Vuokilan ensimmäinen kuvaristikko julkaistiin 20.2.1971 Tuotantouutisissa. Hän oli tuolloin 13-vuotias. Samana vuonna hän sai kuvaristikoitaan myös Suosikkiin, Hopeapeiliin, Antenniin, Oma Markkaan ja Iisakin Julkaisut Oy:n ristikkolehtiin. Hän jatkoi myös innokkaana ratkojana. Vuonna 1974 Vuokila tuli ensimmäisessä ristikonratkonnan SM-kisassa hopealle. Vuokilan repertuaari kasvoi, kun hänen ensimmäinen piilosanansa julkaistiin Suomen Kuvalehdessä 22.10.1976. Jo sitä ennen hän oli laatinut ensimmäiset kryptonsa.


title: Erkki Vuokila

text: Vuosina 1979–1986 Vuokila suoritti metsänhoitajan tutkinnon Helsingin yliopistossa. Perheyhtiö Sanaris Oy:n hän perusti vuoden 1986 alussa vaimonsa Eevan ja isänsä Yrjö Vuokilan kanssa. Vuokilan siihen mennessä julkaistujen ristikoiden määrä oli n. 3 300. Jo perustamisvuoden aikana Ilta-Sanomat tilasi yritykseltä viikoittaisen Uutisristikon, joka on ilmestynyt lähes yhtäjaksoisesti 3.6.1986 alkaen joko maanantaina tai tiistaina. Vuokila on laatinut niistä valtaosan. Tehtävä sisältää jopa edellisenä päivänä tapahtuneita asioita. Vuokila on ollut myös Ilta-Sanomien ja Sanaristikkoseura Sanaseppojen järjestämän ristikonratkonnan SM-kisan laadintatiimin jäsen vuodesta 1993 eli alusta lähtien. Piilosana SM -kisan laadintatiimin hän on muodostanut Pertti Oskalan kanssa vuodesta 2013 alkaen.


title: Erkki Vuokila

text: Vuokila oli mukana perustamassa Sanaristikkoseura Sanaseppoja vuoden 1981 lopussa. Hän toimi Sanaseppo-lehden päätoimittajana vuoteen 1993, sen jälkeen toimituskunnan jäsenenä sekä oli seuran hallituksen jäsen 30 vuoden ajan. Vuonna 2012 Vuokila sai Sanaseppojen ristikkopalkinnon otsikolla ”Eki sen teki” ja vuonna 2017 vähän ennen 60-vuotispäiväänsä hänet nimitettiin seuran neljänneksi kunniaylisanasepoksi.


title: Erkki Vuokila

text: Erkki Vuokila teki ensimmäisen ristikkosanastonsa Otavalle vuonna 1984. Sen nimi oli Ristisanakirja. Kirjasta ilmestyi sittemmin useita uudistettuja painoksia. Jo ennen vuotta 1984 oli ilmestynyt sen esiasteita omakustanteina. Vuonna 2004 ilmestyi MMM-kirjasarjaan kuuluva Sanaristikot, jossa aiempaa kompaktimman sanaston lisäksi oli kappaleet muun muassa ratkonnasta, laadinnasta, toteutuksesta ja ristikoiden historiasta. Sanaristikot-teos toimii Ristikkoakatemian virallisena oppikirjana. Vuonna 1987 Vuokila laati Veikko Nurmen kirjaan Sanaristikoiden maailma mallitehtävät 60:een 65:stä erilaisesta ristikkotyypistä.


title: Erkki Vuokila

text: Ten Point Pressin kustantamien Pelikaani-ristikkolehtien päätoimittaja ja sisällöstä vastaava Vuokilasta tuli 15.7.1993. Tuolloin ilmestyivät helppo Musta Pelikaani ja visainen Punainen Pelikaani. Vuonna 1994 alkoi ilmestyä Paksu Pelikaani, joka myöhemmin muutti nimensä Passeliksi Pelikaaniksi. Vuodesta 1995 on ilmestynyt Krypto Pelikaani, joka on Suomen vanhin yhä ilmestyvä kryptolehti. Musta Pelikaani lopetettiin vuonna 2014.


title: Erkki Vuokila

text: Vuokila on toiminut monien ristikonlaatijoiden kouluttajana ja mentorina. Teemu Pallonen aloitti Sanaris Oy:ssä 20-vuotiaana vuonna 1996. Kaksi vuosikymmentä myöhempi löytö on aviopari Tuomas Holopainen ja Johanna Kurkela. Holopainen on laatija ja Kurkela tekee ulkoasun.


title: Erkki Vuokila

text: Erkki Vuokila on myös koko aikuisikänsä tehnyt lauluja, enimmäkseen pöytälaatikkoon. Hänen osaksi tai kokonaan tekemiään kappaleita ovat levyttäneet muun muassa Jyrki Härkönen, Taljanka ja Puolikuu. Vuokila on tehnyt myös lastenlauluja. Toukokuussa 2018 ilmestyi albumi Vuokilan laatimia ja kitaristi Peter Engbergin sovittamia lauluja. Tämä Jyrki Härkösen levy oli nimeltään Jyrkkä… Jyrkempi… Jyrkin levy. Sen single Malja Myllykosken Pekalle kantaesitettiin Pekka Myllykosken muistokonsertissa 1.6.2017.


title: Erkki Vuokila

text: Erkki Vuokila on todennut elämästään: ”Joko olen koko ajan töissä tai koko ajan vapaalla. Tarkoitan lähinnä sitä, että jos minulla ei ole mitään tekemistä, alan edistää jotain ristikkoa.”


title: Mohammed Dionne

text: Mohammed Dionne on senegalilainen insinööri ja poliitikko, joka nimitettiin maansa pääminsteriksi vuonna 2014.


title: Mohammed Dionne

text: Ennen pääministerin tehtävää Dionne oli vastuussa edellisessä hallituksessa kehitysohjelmasta. Hän on työskennellyt myös Länsi-Afrikan Kehityspankissa ja YK:n järjestössä. Hän on koulutukseltaan tietokoneinsinööri.


title: Luomankylä (Peräseinäjoki)

text: Luomankylä on kylä Seinäjoen eteläosassa entisen Peräseinäjoen kunnan alueella, Etelä-Pohjanmaalla. Kylässä sijaitsee muun muassa Peräseinäjoen kappeliseurakunnan leirikeskus Ahonniemi. Peräseinäjoen kirkonkylästä on Luomankylään noin 5 kilometriä.


title: Luomankylä (Peräseinäjoki)

text: Kylän nimessä esiintyvä luoma-sana on maastotermi, joka tarkoittaa jyrkkäreunaista puroa tai notkelmaa.


title: Vuokila

text: Vuokila on suomalainen sukunimi, joka on muun muassa seuraavilla henkilöillä:


title: Abdoul Mbaye

text: Abdoul Mbaye on senegalilainen pankkiiri ja poliitikko, joka toimi maansa pääministerinä 2012–2013. Hän ei edustanut mitään puoluetta. Hän opiskeli hyvissä liikealan oppilaitoksissa Senegalissa ja Ranskassa ja työskenteli ennen pääministeriksi valintaansa Länsi-Afrikan keskuspankissa.


title: M/S Moby Prince

text: M/S Moby Prince (aiemmilta nimiltään "Koningin Juliana" ja "Holland Trade Ship") oli italialaisen Navarma Linesin omistama autolautta, joka valmistui vuonna 1968. Se vaurioitui pahoin 11. huhtikuuta 1991, kun se törmäsi Livornon satamassa M/S "Agip Abruzzo" -tankkeriin ja syttyi tuleen. Tulipalossa kuoli 140 ihmistä, ja vain yksi miehistön jäsen selvisi elossa. Se oli Italian merenkulun pahin onnettomuus sitten toisen maailmansodan.


title: M/S Moby Prince

text: Aluksen alkuperäinen omistaja oli alankomaalainen Stoomvaart Maatschappij Zeeland, joka liikennöi sillä Hoek van Hollandin ja Harwichin välillä. Se siirtyi syyskuussa 1985 Navarma Linesin omistukseen, aloitti joulukuussa yhtiön Napoli–Cagliari-reitillä ja siirtyi seuraavana vuonna Livorno–Olbia-reitille. Vuoden 1991 onnettomuuden jälkeen "Moby Prince" poistettiin käytöstä ja hinattiin Livornon satamaan tutkimuksia varten. Se upposi satamassa toukokuussa 1998, nostettiin ja romutettiin Turkissa heinäkuussa 1998.


title: M/S Moby Prince

text: Aluksen köli laskettiin huhtikuussa 1967 Cammell Lairdin telakalla Birkenheadissä rakennusnumerolla 1331. Se laskettiin vesille 2. helmikuuta 1968. Keskeneräisellä aluksella syttyi 13. kesäkuuta tulipalo, joka viivästytti rakentamista kuukaudella. Lopulta aluksella saatiin tehtyä koeajoja syyskuussa 1968, ja se luovutettiin 14. lokakuuta alankomaalaiselle Stoomvaart Maatschappij Zeeland -yhtiölle. Kuningatar Juliana vieraili aluksella 14. lokakuuta. Sen nimeksi tuli M/S "Koningin Juliana" ja kotisatamaksi Hoek van Holland. Se aloitti liikenteen Hoek van Hollandin ja Harwichin välillä 17. lokakuuta 1968 ja jatkoi reitillä 2. huhtikuuta 1984 saakka.


title: M/S Moby Prince

text: "Koningin Juliana" myytiin 24. joulukuuta 1984 Tromp Leidenille, joka muutti sen näyttelylaivaksi alankomaalaisten vientituotteiden esittelyä varten. Se aiottiin nimetä "Trompiksi", mutta lopulta uudeksi nimeksi tuli M/S "Holland Trade Ship". Sisätilojen muutostyöt tehtiin Niehuis & van den Bergin telakalla Rotterdamissa 7. tammikuuta 1985 alkaen. Alusta ei kuitenkaan saatu käyttöön, sillä Holland Trade Ship BV -yhtiö meni konkurssiin 30. elokuuta.


title: M/S Moby Prince

text: Alus myytiin syyskuussa 1985 italialaiselle Navigazione Arcipelago Maddaleninolle (Navarma Lines), ja sen kotisatamaksi tuli Napoli. Se kastettiin "Moby Princeksi" lokakuussa 1985, ja se lähti 10. lokakuuta Amsterdamista kohti Livornoa. "Moby Prince" otettiin liikenteeseen joulukuussa 1985 reitillä Napolista Cagliariin. Se siirtyi seuraavana vuonna Livorno–Olbia-reitille.


title: M/S Moby Prince

text: "Moby Prince" saapui Olbiasta Livornoon 9. huhtikuuta 1991 kello 18.35. Samana iltana kello 22.25 Livornoon saapui Egyptistä öljytankkeri M/S "Agip Abruzzo", jolla oli lastina hieman yli 80 000 tonnia erittäin herkästi syttyvää Iranian Light -raakaöljyä. "Moby Prince" lähti paluumatkalle kohti Olbiaa illalla 10. huhtikuuta kyydissään 141 matkustajaa ja miehistön jäsentä. Luotsi nousi alukseen kello 21.55, ohjasi sen sataman eteläiselle sisäänkäynnille ja poistui laivasta 22.10.


title: M/S Moby Prince

text: Kello 22.25 "Moby Prince" törmäsi "Agip Abruzzoon" noin viiden kilometrin päässä Livornon satamasta. Törmäys puhkaisi "Agip Abruzzon" säiliön numero 7, jossa oli 2 700 tonnia öljyä. Säiliö 7 oli tankkerin kyseisen osan ainoa, jossa oli törmäyshetkellä öljyä, eikä mikään muu säiliö vaurioitunut törmäyksessä. Vuotava öljy syttyi pian tuleen törmäyksen synnyttämistä kipinöistä. "Moby Prince" lähetti kello 22.25.34 hätäkutsun, jota kukaan ei kuitenkaan kuullut. Samoihin aikoihin myös "Agip Abruzzo" lähetti hätäkutsun, ja ensimmäiset pelastajat lähtivät kohti onnettomuuspaikkaa 22.30.


title: M/S Moby Prince

text: Hätäkutsussaan "Agip Abruzzo" kertoi törmänneensä pieneen proomuun, joten kukaan paikalle tulleista pelastajista ei osannut etsiä "Moby Princeä", joka oli ajautunut sumussa yli 1,5 kilometrin päähän tankkerista. Palo lautan ulkopuolella teki pelastusveneistä ja -lautoista käyttökelvottomia. Matkustajat odottivat kokoontumispaikoilla pelastajia ainakin 20 minuuttia, mutta liekit ja savu tukkivat hätäpoistumistiet. Lämpötilat laivalla eivät nousseet kovin korkeiksi, matkustajien ja miehistön kokoontumispaikalta palon jälkeen löydetyn videokameran nauha ei ollut sulanut ja toimi edelleen hyvin.


title: M/S Moby Prince

text: Kello 23.55 "Moby Princeltä" pelastettiin 24-vuotias laivapoika Alessio Bertrand, joka oli pelastautunut hyppäämällä mereen. Muita selviytyjiä ei löytynyt, vaan kaikki muut 140 laivalla ollutta kuolivat palossa. "Agip Abruzzon" kaikki 28 miehistön jäsentä sen sijaan selvisivät elossa. Viimeiset tulipalot "Moby Princellä" saatiin sammumaan vasta 15. huhtikuuta. "Agip Abruzzolla" paloi 17. huhtikuuta asti.


title: M/S Moby Prince

text: Onnettomuuden syyksi todettiin se, että "Moby Prince" kulki sumussa liian suurella nopeudella eikä aluksen tutka ollut päällä. Lisäksi "Agip Abruzzo" ei käyttänyt kaikkia mahdollisia laitteita näkyäkseen sumussa. Tutkintakomissio totesi myös, että nopeammilla pelastustoimilla selviytyneitä olisi voinut olla enemmän. Osa "Moby Princellä" olleista oli ilmeisesti elossa vielä tunteja törmäyksen jälkeen, sillä aluksen kannelta löytyi palon sammuttua ruumis, jota ei aiemmin otetuissa valokuvissa kyseisellä paikalla näkynyt.


title: M/S Moby Prince

text: Palon jälkeen "Moby Prince" hinattiin takaisin Livornon satamaan. Huonokuntoinen hylky upposi satamalaiturin viereen 16. toukokuuta 1998 seistyään paikoillaan seitsemän vuotta. Sen nosti kesäkuussa 1998 Smit Tak BV -yhtiö, minkä jälkeen se hinattiin Turkkiin romutettavaksi. Se saapui Aliağaan 22. heinäkuuta 1998.


title: Elina Pylkkänen

text: Elina Pylkkänen on suomalainen taloustieteilijä ja Palkansaajien tutkimuslaitoksen johtaja.


title: Elina Pylkkänen

text: Pylkkänen on aiemmin työskennellyt finanssineuvoksena valtiovarainministeriön vero-osastolla, yksikön johtajana Stakesin sosiaalitalouden tutkimusohjelmassa ja ekonomistina Ruotsin valtiovarainministeriössä. Pylkkänen on keskittynyt tutkimuksessaan muun muuassa työn taloustieteen teemoihin, verotukseen sekä mikrosimulointimallien kehittämiseen ja soveltamiseen. Pylkkänen on koulutukseltaan taloustieteen tohtori.


title: Sakke Hämäläinen

text: Sakke Hämäläinen (s. 2. joulukuuta 1998 Heinola) on suomalainen jääkiekkoilija, joka edustaa SM-liigajoukkue Pelicansia. Hän on pelipaikaltaan keskushyökkääjä. Hämäläinen pelannee lähinnä seuran A-nuorissa, joiden varakapteenina hän toimii.


title: Sakke Hämäläinen

text: Suomen alle 18-vuotiaiden maajoukkueen valmennusjohto perusteli Merelän valintaa A-nuorten SM-liigan kuukauden pelaajaksi luonnehtimalla hänestä:


title: Sakke Hämäläinen

text: Hämäläinen on Heinolan Kiekon kasvatti. Hän siirtyi C-juniori-ikäisenä Pelicansiin. Hämäläinen oli kaudella 2014–2015 seuran B2-nuorten paras pistemies ja maalintekijä tehoilla 20+23=43. Hän jakoi koko B2-nuorten SM-sarjan maalipörssin viidennen sijan JYPin Roope Elosen kanssa sekä pistepörssin kymmenennen sijan kolmen muun pelaajan kanssa. Pudotuspeleissä Hämäläinen jakoi kuudella syöttöpisteellään Pelicansin sisäisen syöttöpörssin voiton Jesse Paanasen kanssa. Hän voitti kauden päätteeksi B2-nuorten SM-pronssia. Kaudella 2015–2016 Hämäläinen toimi Pelicansin B-nuorten kapteenina.


title: Sakke Hämäläinen

text: Kaudella 2017–2018 Hämäläinen nousi Pelicansin A-nuorten varakapteeniksi. Hän oli tehoilla 19+10=29 joukkueen paras maalintekijä Arttu Rämön kanssa ja toiseksi paras pistemies hänen jälkeensä. Hämäläinen debytoi kauden aikana myös miesten peleissä pelattuaan yhden ottelun lainalla Mestis-joukkue Heinolan Peliitoissa.


title: Sakke Hämäläinen

text: Kaudella 2018–2019, 21. marraskuuta 2018 Pelicans lainasi Hämäläisen Peliittojen Mestis-joukkueeseen hänen kanssaan yhdessä A-nuorissa pelanneiden ketjukavereidensa Waltteri Merelän ja Aleks Haatasen kanssa. Hämäläinen oli Merelän jälkeen A-nuorten SM-liigan pistepörssissä toisena tehoilla 18+23=41, kun hänet valittiin sarjan marraskuun 2018 kuukauden pelaajaksi. Samana päivänä, 5. joulukuuta 2018 Hämäläinen Pelicansissa SM-liigadebyyttinsä Hämeenlinnan Pallokerhoa vastaan. Hänet merkittiin joukkueen nelosketjun keskelle laidoilleen Niko Kivelä sekä viidennen SM-liigaottelunsa aloittanut tutkapari Waltteri Merelä. Hämäläinen sai ottelussa jääaikaa 5.23 minuuttia ja hän keräsi teholukeman -1.


title: Aleks Haatanen

text: Aleks Haatanen (s. 16. marraskuuta 2000 Vantaa) on suomalainen jääkiekkoilija, joka edustaa SM-liigajoukkue Pelicansia. Hän on pelipaikaltaan oikea laitahyökkääjä. Haatanen pelannee lähinnä seuran A-nuorissa. Hän laukoo oikealta.


title: Aleks Haatanen

text: Haatanen on Kiekko-Vantaan kasvatti. Hän siirtyi C-juniori-ikäisenä Espoo Bluesiin, jossa Haatanen voitti kauden 2014–2015 päätteeksi C-nuorten Suomenmestaruuden. Kaudella 2015–2016 hän voitti tehoilla 9+21=30 koko C-nuorten SM-karsintojen syöttöpörssin ja sijoittui pistepörssissä toiseksi edellään vain joukkuetoveri Konsta Hirvonen. C-nuorten SM-sarjan runkosarjassa Haatanen oli Bluesin paras pistemies ja syöttäjä tehoilla 16+33=49, joilla hän sijoittui pistepörssissä viidenneksi. Pudotuspeleissä hän oli joukkueen paras pistemies ja syöttäjä tehoilla 3+6=9. Haatanen voitti kauden päätteeksi C-nuorten SM-hopeaa ja hänet valittiin ensimmäiseen tähdistökentälliseen. Haatanen siirtyi kaudeksi 2016–2017 Helsingin IFK:n B-nuoriin. Kaudeksi 2017–2018 hän palasi Bluesiin ja pelasi suurimman osan kaudestaan seuran A-nuorissa.


title: Aleks Haatanen

text: Kaudeksi 2018–2019 Haatanen siirtyi Pelicansin A-nuoriin. 21. marraskuuta 2018 seura lainasi Haatasen Mestis-joukkue Heinolan Peliittoihin hänen kanssaan yhdessä A-nuorissa pelanneiden ketjukavereidensa Waltteri Merelän ja Sakke Hämäläisen kanssa. Haatanen debytoi Pelicansin SM-liigajoukkueessa 5. joulukuuta 2018 Hämeenlinnan Pallokerhoa vastaan. Ottelussa liigadebyyttinsä teki myös tutkapari Sakke Hämäläinen. Haatanen merkittiin Pelicansissa 13. hyökkääjäksi. Hän sai ottelussa jääaikaa 4.12 minuuttia.


title: Aleks Haatanen

text: Haatanen on pelannut kuusi poikien maaottelua. Hän edusti Suomea jääkiekon yksilötaitokilpailuissa Lillehammerissa järjestetyissä nuorten olympiakisoissa 2016, jolloin Haatanen voitti pronssia.


title: Lauri Heino (jääkiekkoilija)

text: Lauri Heino (s. 25. helmikuuta 1997 Lahti) on suomalainen jääkiekkoilija, joka pelaa Mestis-joukkue Heinolan Peliitoissa. Hän on pelannut kaudella 2018–2019 myös lainalla SM-liigajoukkue Pelicansissa. Hän on pelipaikaltaan oikea laitahyökkääjä. Haatanen pelannee lähinnä seuran A-nuorissa. Hän laukoo oikealta.


title: Lauri Heino (jääkiekkoilija)

text: Heino on Pelicansin oma kasvatti. Hän toimi kaudella 2012–2013 seuran C-nuorten varakapteenina. Kaudesta 2017–2018 Heino pelasi osan lainalla Pelicansin A-nuorista Mestis-joukkue Heinolan Peliitoissa, jossa hän pelasi 19 runkosarjaottelua tehopistein 2+1=3, neljä karsintasarjan ottelua tehopistein 1+1=2 sekä yhden Suomen Cupin ottelun.


title: Lauri Heino (jääkiekkoilija)

text: Huhtikuussa 2018 Heino teki vuoden mittaisen juniorisopimuksen Pelicansin SM-liigajoukkueen kanssa. Hän teki kaudeksi 2018–2019 kuitenkin kaikessa hiljaisuudessa Mestis-sopimuksen Peliittojen kanssa. Heino kuitenkin harjoitteli myös Pelicansin kanssa ja teki liigadebyyttinsä 1. joulukuuta 2018 Oulun Kärppiä vastaan. Hänet merkittiin joukkueen nelosketjun vasempaan laitaan Artturi Toivolan ja Waltteri Merelän viereen. Hän sai ottelussa jääaikaa 6.36 minuuttia ja Heino keräsi teholukeman -2.


title: Lauri Heino (jääkiekkoilija)

text: Heino on pelannut seitsemän poikien maaottelua.


title: Second unit

text: Second unit () on elokuvanteossa käytettävä päätyöryhmästä (”first unit”) erillinen kameraryhmä, joka työskentelee ilman päänäyttelijöitä. Second unitilla on oma ohjaaja ja kuvaaja, ja se tuottaa esimerkiksi lähikuvia esineistä, esittelykuvia rakennuksista, taistelukohtausten kuvia sekä kuvia ajoneuvoista liikkeessä silloin, kun ei kuvata ajoneuvon sisään. Second unitin käyttö vähentää tuotantokustannuksia, koska päänäyttelijöiden tai pääohjaajan ja -kuvaajan ei tarvitse olla paikalla kuvausten aikana. Lisäksi se lyhentää tuotantoaikataulua, koska second unit voi kuvata samaan aikaan kuin päätyöryhmä.


title: Second unit

text: Elokuvaohjaaja Peter MacDonaldin mukaan second unitin työskentelyssä on tärkeintä, ettei katsoja pysty erottamaan lopullisessa elokuvassa ohjaus- ja kuvaustyylin perusteella, mitkä kohtaukset on tehty päätyöryhmästä erillään. Suuren budjetin elokuvissa voi olla useita eri kuvausyksikköjä, jotka tuottavat materiaalia jälkituotantoa varten.


title: Shayne Corson

text: Shayne Corson (s. 13. elokuuta 1966 Barrie, Ontario) on uransa lopettanut kanadalainen jääkiekkoilija. Hänen pelipaikkansa oli vasen laitahyökkääjä. Corson pelasi NHL:ssä 19 kautta ja 1156 ottelua saaden 693 pistettä. Hänen viimeinen seuransa oli Dallas Stars kaudella 2003–2004. Corson pelasi uransa alussa kolme kautta OHL:ssä tehden joka kausi yli pisteen per peli.


title: Jevgeni Mozer

text: Jevgeni Mozer (s. 18. toukokuuta 1993 Omsk, Venäjä) on venäläinen jääkiekkoilija, joka edustaa KHL-seura Dinamo Moskovaa. Hän on pelannut suurimman osan urastaan KHL:n Torpedo Nižni Novgorodin paidassa. Mozer on pelipaikaltaan hyökkääjä. Hän laukoo oikealta.


title: Jevgeni Mozer

text: Mozer aloitti KHL-uransa Avangard Omskissa. Hän keräsi ensimmäisenä kautenaan 24:ssä ottelussa tehot 2+2=4. Kahden MHL-kauden jälkeen hän siirtyi takaisin KHL:ään. Mozer pelasi Torpedo Nižni Novgorodissa neljä kautta, kunnes siirtyi Moskovan Dynamoon. KHL:ssä Mozer on kerännyt tehopisteet 32+27.


title: Kasper ja Liisa

text: Kasper ja Liisa (engl. "Gaspard and Lisa") on vuoden 2010 animaatiosarja.


title: Kasper ja Liisa

text: 1. Sorsaparaati


title: Kasper ja Liisa

text: 2. Mörköjahti


title: Kasper ja Liisa

text: 3. Avaruusraketti


title: Kasper ja Liisa

text: 4. Luokan lemmikki


title: Kasper ja Liisa

text: 5. Kasperin puutarha


title: Kasper ja Liisa

text: 6. Chantellen muna


title: Kasper ja Liisa

text: 7. Viktorian uusi tapetti


title: Kasper ja Liisa

text: 8. Luokan esitys


title: Kasper ja Liisa

text: 9. Karannut leija


title: Kasper ja Liisa

text: 10. Lemmikkipäivä


title: Kasper ja Liisa

text: 11. Kadonneiden tomaattien arvoitus


title: Kasper ja Liisa

text: 12. Ensimmäinen junamatka


title: Kasper ja Liisa

text: 13. Pienet lelukauppiaat


title: Kasper ja Liisa

text: 14. Kun Kasper tapasi Liisan


title: Kasper ja Liisa

text: 15. Äidin vaasi menee rikki


title: Kasper ja Liisa

text: 16. Ulkoilutetaan Jean Claudea


title: Kasper ja Liisa

text: 17. Käsinukke-esitys


title: Kasper ja Liisa

text: 18. Tärkeä paketti


title: Kasper ja Liisa

text: 19. Prinssin mutakylpy


title: Kasper ja Liisa

text: 20. Herra Hugetin syntymäpäivä


title: Kasper ja Liisa

text: 21. Hiekkapatsaita


title: Kasper ja Liisa

text: 22. Kasper Suuri


title: Kasper ja Liisa

text: 23. Kasperin koiranpentu


title: Kasper ja Liisa

text: 24. Herkkuja


title: Kasper ja Liisa

text: 25. Ikuiset ystävät


title: Kasper ja Liisa

text: 26. Aarrejahti


title: Kasper ja Liisa

text: 27. Ostoksilla


title: Kasper ja Liisa

text: 28. Kirpputori


title: Kasper ja Liisa

text: 29. Lukan kirje


title: Kasper ja Liisa

text: 30. Kasperin sammakko


title: Kasper ja Liisa

text: 31. Onneton leipomus


title: Kasper ja Liisa

text: 32. Luokkakonsertti


title: Kasper ja Liisa

text: 33. Kerhohuone


title: Kasper ja Liisa

text: 34. Liisan huivi


title: Kasper ja Liisa

text: 35. Liisan kissanpentu


title: Kasper ja Liisa

text: 36. Pyöräajelu


title: Kasper ja Liisa

text: 37. Isän tärkeä paperi


title: Kasper ja Liisa

text: 38. Ystävysten patonki


title: Kasper ja Liisa

text: 39. Liisan hikka


title: Kasper ja Liisa

text: 40. Papukaijat karkuteillä


title: Kasper ja Liisa

text: 41. Ihana äitienpäivä


title: Kasper ja Liisa

text: 42. Judotunnilla


title: Kasper ja Liisa

text: 43. Harmeja


title: Kasper ja Liisa

text: 44. Perhepotretti


title: Kasper ja Liisa

text: 45. Pyöräkilpailu


title: Kasper ja Liisa

text: 46. Esitelmä


title: Kasper ja Liisa

text: 47. Kasperin taideteos


title: Kasper ja Liisa

text: 48. Jouluyllätys


title: Kasper ja Liisa

text: 49. Maailman paras joulu


title: Kasper ja Liisa

text: 50. Luminen päivä


title: Kasper ja Liisa

text: Suomenkieliset äänet Käännös: Kirsi Ohrankämmen


title: Kasper ja Liisa

text: Tuotanto: Uptempo Oy


title: Cheikh Hadjibou Soumaré

text:
Cheikh Hadjibou Soumaré (s. 1951) on senegalilainen poliitikko. Hän toimi maansa pääministerinä 2007–2009.
Ennen pääministerikauttaan hän työskenteli pankkialalla.


title: Cheikh Hadjibou Soumaré

text: Vuonna 2018 Soumaré ilmoitti asettuvansa ehdokkaaksi vuoden 2019 presidentinvaaleissa. Pian ilmotuksen jälkeen häntä syytettiin taloudellisista väärinkäytöksistä 1990-luvulla.


title: Ron Ellis

text: Ronald John Edward Ellis (s. 8. tammikuuta 1945 Lindsay, Ontario) on uransa lopettanut kanadalainen jääkiekkoilija, joka pelasi vuosina 1964–1981 NHL-seura Toronto Maple Leafsissa. Hän pelasi NHL:ssä 1034 ottelua, 16 kautta ja voitti Stanley Cupin kaudella 1966–1967. Ellis pelasi Summit Series-sarjassa vuonna 1972 Kanadan paidassa.


title: Dyynielämänlanka

text: Dyynielämänlanka ("Ipomoea pes-caprae") on elämänlankoihin kuuluva kasvilaji, jota kasvaa pantrooppisilla rannoilla ympäri maailmaa. Se on köynnöstävä ja ruohovartinen kasvi, joka voi köynnöstää maata pitkin jopa 30 metrin matkan.


title: Dyynielämänlanka

text: Dyynielämänlanka on köynnöstävä ruohovartinen kasvi, joka kasvaa yleensä 10-15 senttimetriä korkeaksi mutta jonka varsi voi köynnöstää 30 metriä maata pitkin. Se kasvattaa ison pääjuuren, joka voi olla kolme metriä pitkä ja viisi senttimetriä halkaisijaltaan.


title: Dyynielämänlanka

text: Dyynielämänlangan monimuotoiset lehdet ovat 6-10 senttimetriä pitkät, ja ne ovat paksut, sileät ja kaksiliuskaiset. Kasvin kukat ovat torvimaisia, ja ne ovat 6-7,5 senttimetriä leveitä. Teriö on vaaleanpunainen, punertavan purppura tai violetti. Kasvin 1,3 senttimetriä leveät hedelmät ovat pyöreitä, ja niissä 4 siementä. 6-10 senttimetriä pitkät siemenet ovat kauttaaltaan ruskean karvan peitossa.


title: Dyynielämänlanka

text: Dyynielämänlanka on pantrooppinen rantojen laji. Sitä kasvaa Kiinassa, Japanissa, Etelä- ja Kaakkois-Aasiassa, Afrikassa, Australiassa, Pohjois- ja Etelä-Amerikassa sekä Tyynenmeren saarilla. Toisinaan dyynielämänlankoja kasvaa myös sisämaassa teiden ja ojien varsilla.


title: Maytenus octogona

text: Maytenus octogona on kelasteihin kuuluva kasvilaji, joka elää Etelä-Amerikan länsiosissa Ecuadorista Chileen ja Galápagossaarilla. Se kasvaa rantavyöhykkeellä ja kuivilla alangoilla. Pensasmaisesti tai pieneksi puuksi kasvava laji voi olla kahdeksan metriä korkea.


title: Väinö Parkkali

text: Väinö Joakim Parkkila (24. toukokuuta 1887 Viipuri – 14. toukokuuta 1950 Helsinki) oli maanmittari, joka toimi maanmittaushallituksen ylijohtajana.


title: Väinö Parkkali

text: Väinö Parkkalin vanhemmat olivat poliisi Joakim Parkkali ja Anna Nissinen ja puoliso vuodesta 1909 Heidi Sigyn Öberg (k. 1951). Parkkali tuli ylioppilaaksi 1906 ja valmistui maanmittariksi 1908. Varamaanmittarina Viipurin läänissä hän toimi 1914–1918, asutushallituksen asutusmaanmittarina 1918–1919, insinööritoimiston palveluksessa 1919–1922, asutushallituksen vt. asutusneuvoksena 1922–1929 ja vakinaisena 1926–1929, Hämeen läänin maanmittausinsinöörinä 1929–1930, maanmittaushallituksen ylijohtajana 1930–1933, asutushallituksen v.t. ylijohtajana 1933–1937 ja maatalousministeriön asutusasian osaston päällikkönä 1938–1942. Parkkali oli useiden valtiollisten komiteoiden jäsen tai puheenjohtaja.


title: Kalastajansolmu

text: Kalastajansolmu eli onkimiehensolmu on liukkaiden siimojen tai köysien yhdistämiseen käytetty solmu. Sitä kutsutaan joskus myös nimillä engelsmanninsolmu, soutajansolmu, vesisolmu tai rakastavaistensolmu. Verisolmu on kalastajansolmun muunnos. Kalastajansolmu on kytkysolmu.


title: Kalastajansolmu

text: Kalastajansolmulla voidaan yhdistää kaksi samalaista köyttä. Ensin aseta köysien päät vierekkäin. Sido kummankin köyden irtopää umpisolmulla toisen köyden kiinteän osan ympäri. Vedä solmut yhteen. Kiristä.


title: Melitta Bentz

text: Amalie Auguste Melitta Bentz (o.s. Liebscher, 3. tammikuuta 1873 Dresden – 29. kesäkuuta 1950) oli saksalainen yrittäjä, joka keksi suodatinpussit vuonna 1908. Hän oli naimisissa Melittas Ehemann Johannes Emil Hugo Bentzin kanssa. Melitta Bentz sai kolme lasta.


title: Luettelo personaaliunioneista

text: Tämä on luettelo personaaliunioneista. Luettelossa on nykyiset personaaliunionit sekä historiallisia.


title: Lyhytkuonodelfiini

text: Lyhytkuonodelfiini eli sarawakindelfiini ("Lagenodelphis hosei") on delfiinien heimoon kuuluva valaslaji. Se on sukunsa "Lagenodelphis" ainoa laji. Lyhytkuonodelfiini tunnettiin pitkään vain yhden luurangon perusteella, joka löydettiin rannalta Sarawakista. Luuranko lähetettiin Englantiin vuonna 1895 ja Francis Fraser kuvasi sen vuonna 1956. Lajin englanninkielinen nimi "fraser's dolphin" on annettu hänen mukaansa. Luuranko oli noin 2,4 metriä pitkä ja sen kallossa oli sekä valkokuvedelfiinien ("Lagenorhynchus") ja delfiinien ("Delphinus") piirteitä. Vuonna 1971 löydettiin tuntemattomia delfiinejä, jotka pari vuotta myöhemmin tunnistettiin lyhytkuonodelfiineiksi.


title: Lyhytkuonodelfiini

text: Lyhytkuonodelfiini on aikuisena 2–2,6 metrin pituinen ja painaa 160–210 kiloa. Lajilla on hyvin pienet sukupuolielimet.


title: Lyhytkuonodelfiini

text: Laji elää trooppisissa vesissä. Yksi maailman suurimmista lyhytkuonodelfiinipopulaatioista elää Filippiineillä. Lyhytkuonodelfiiniparvet uivat nopeasti ja delfiinit ovat pakkautuneet niihin tiheästi.


title: Lyhytkuonodelfiini

text: Lyhytkuonodelfiini syö lähinnä kaloja, kalmareita ja katkarapuja.


title: Sami Nummela

text: Sami Nummela (s. 1990) on suomalainen jazzrumpali. Hänen yhtyeitään ovat mm. Grantstand Quartet, JASS Quartet, Johan Bowman Trio sekä Teemu Åkerblom Quartet. Hän opiskelee rumpuja sibeliusakatemiassa Teppo Mäkysen johdolla.


title: Köminjärvi

text: Köminjärvi on Keski-Suomessa Keuruulla Pihjalaveden aseman lähellä sijaitseva järvi, joka kuuluu Kokemäenjoen vesistöön.


title: Köminjärvi

text: Järven pinta-ala on 132 hehtaaria eli 1,3 neliökilometriä. Se on 2,7 kilometriä pitkä ja 1,0 kilometriä leveä. Sen järvenselällä sijaitsee kallioinen Köminsaari ja se on matalana järvenä kivikkoinen. Järven erikoisuus on 1,3 kilometriä pitkä ja noin 150 metriä leveä Vähä-Kömin niemi, jonka suojaan jää samanpituinen Köminlahti. Niemi on viime jääkauden aikainen seitsemän metriä korkea drumliini, jonka koostuu hiekkamoreenista. Se on otettu mukaan valtakunnallisesti arvokkaiden moreenimuodostumien luetteloon (luettelotunnus: MOR-Y09-084 ). Lahden toisella puolella sijaitsee tämän kanssa rinnakkainen drumliini ja kolmas drumliini alkaa järven eteläpäästä ja jatkuu Pihlajaveden asemalle asti.


title: Köminjärvi

text: Järven rantaviivan pituus on 10,7 kilometriä ja se on pääasiassa metsämaata. Rantaan asti ulottuu peltomaata Vähä-Kömin niemessä ja Mason alajuoksulla Köminkoskella. Järven ympäristö on alavaa seutua, joka on sen vuoksi soistuvaa metsämaata. Suot on ojitettu ja ojien kuivatusvedet on johdettu järveen. Järven ympäristön haja-asutus muodostuu noin 10 taloudesta, joista kaksi ovat maatiloja. Taloudet muodostavat Kömin kulmakunnan. Järven rannoille on rakennettu 12 vapaa-ajan asuntoa. Niille tulee tiet yhdysteiltä 6211 ja 6212. Haapamäki–Seinäjoki-rautatie ohittaa järven kauempana yhdystien takana.


title: Köminjärvi

text: Kun järven rantoja on otettu viljelyyn, on loivarantaisen ja tulvaherkän järven rantoja haluttu muuttaa laitumiksi ja niityiksi. Lupaa järvenlaskun toteuttamiseksi olivat hakeneet talolliset Heikki Rantakömi, Juha Isokömi, Herman Wähäkömi ja Abraham Lehtomäki. Kuvernööri myönsi luvan järvenlaskulle 29.3.1888. Kun järvenlasku oli toteutettu, huomattiin sen vaikeutuvan tukinuittoa. Tukinuiton helpottamiseksi saatiin muutama vuosi myöhemmin valtio mukaan perkaamaan jokiuomia ja järveä. Esimerkiksi järven lasku-uoma Kirkkokanava levennettiin ja suoristettiin tässä yhteydessä.


title: Köminjärvi

text: Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) järvi kuuluu. Järven vedenpinnan korkeus on 141,4 metriä mpy.


title: Köminjärvi

text: Järvi saa pääosan vedestään Pihlajaveden reitin pääuomasta Masosta, joka laskee Martinjärvestä (105 ha) Köminjärven pohjoispäähän. Metsäojien vaikutus järven vesitalouteen on vähäistä. Köminjärven lähialueella on kaksi yli hehtaarin kokoista järveä, jotka laskevat suoraan järveen. Ne ovat Paskorimppi (10 ha), joka sijaitsee ojitetulla Lahdenperännevalla ja joka laskee järven eteläpäähän, ja toinen on Kaakkosuolla sijaitseva Kaakkolammi (5 ha), joka laskee suo-ojia myöten myös järven eteläpäähän.


title: Köminjärvi

text: Järven laskujoki Kirkkokanava on samalla osa Pihlajaveden reitin pääuoma, joka laskee ensin Mämmijärveen (28 ha) ja sen jälkeen Mämmijokea myöten Pihlajaveteen (2 070 ha).


title: Kalevi Kostiainen

text: Pasi Kalevi Kostiainen (s. 7. maaliskuuta 1967 Tuusula) on suomalainen, 1980- ja 1990-luvuilla arvokilpailuissa kilpaillut purjehtija.


title: Kalevi Kostiainen

text: Kostiainen sijoittui olympialaisten Tornado-luokassa 19:nneksi Barcelonassa 1992. Parinaan hänellä oli Markku Kuismin. Maailmanmestaruuskilpailuissa hän sijoittui parhaimmillaan yhdeksänneksi vuonna 1991 ja 20:nneksi vuonna 1988. Euroopan-mestaruuskilpailuissa hän oli 17:s vuonna 1992 sekä 18:s vuosina 1989 ja 1990. Hän voitti Pohjoismaiden mestaruuden vuonna 1988.


title: Kalevi Kostiainen

text: Seuratasolla Kostiainen edusti Tuusulanjärven Purjehtijoita. Hän voitti Suomen-mestaruuden vuosina 1985–1987 ja 1990–1993. Parina hänellä noissa voitoissa oli ensimmäisessä Tapani Kostiainen, kahdessa seuraavassa Petteri Kostiainen ja lopuissa Markku Kuismin.


title: Markku Kuismin

text: Markku Juhani Kuismin (s. 26. huhtikuuta 1960 Helsinki) on suomalainen, 1980- ja 1990-luvuilla arvokilpailuissa kilpaillut purjehtija.


title: Markku Kuismin

text: Kuismin sijoittui olympialaisten Tornado-luokassa 19:nneksi Barcelonassa 1992. Parinaan hänellä oli Kalevi Kostiainen. Maailmanmestaruuskilpailuissa hän sijoittui parhaimmillaan yhdeksänneksi vuonna 1991 ja 20:nneksi vuonna 1988. Euroopan-mestaruuskilpailuissa hän oli 17:s vuonna 1992 sekä 18:s vuosina 1989 ja 1990. Hän voitti Pohjoismaiden mestaruuden vuonna 1988.


title: Markku Kuismin

text: Seuratasolla Kuismin edusti Tuusulanjärven Purjehtijoita. Hän voitti Tornado-luokan Suomen-mestaruuden vuosina 1990–1993 parinaan Kalevi Kostiainen.


title: Katarina Krpež Slezak

text: Katarina Krpež Slezak (s. 2. toukokuuta 1988 Sombor, Jugoslavia) on serbialainen käsipalloilija. Hän on vuodesta 2014 edustanut unkarilaisseuraa Érd HC. Serbian maajoukkueen pelaajana hän saavutti MM-hopeaa 2013. Hän oli EM-kisojen 2018 paras maalintekijä.


title: Mathias Tallberg

text: Mathias Julius Tallberg (s. 7. maaliskuuta 1960 Helsinki) on suomalainen, 1970- ja 1980-luvuilla arvokilpailuissa kilpaillut purjehtija.


title: Mathias Tallberg

text: Tallberg sijoittui isänsä Peter Tallbergin kanssa olympialaisten Star-luokassa 11:nneksi Moskovassa 1980. Maailmanmestaruuskilpailuissa hän sijoittui kuudenneksi vuonna 1977 ja 17:nneksi vuonna 1980.


title: Mathias Tallberg

text: Seuratasolla Tallberg edusti Nyländska Jaktklubbenia.


title: Mathias Tallberg

text: Tallberg voitti käsipallossa junioreiden Suomen-mestaruuksia.


title: Wipkingen

text: Wipkingen on sveitsiläisen Zürichin kaupunginosa () ja entinen kunta. Wipkingen on osa Zürichin kaupungin pohjoista piiriä nro 10 (), jonka toinen osa on Höngg. Kaupunginosassa on runsaat 16 000 asukasta ja työpaikkoja on noin 5 000. Höngg sijaitsee Käferbergin lounaisrinteillä sekä Limmatjoen laaksossa.


title: Wipkingen

text:
Wipkingen oli itsenäinen kunta vuoteen 1893, josta lähtien se on ollut osa Zürichin kaupunkia. Kaupunginosan väkiluku kasvoi 1900-luvun alkupuoliskolla moninkertaiseksi:
Wipkingeniin on ollut raitiovaunuyhteys (nykyinen linja 4) Zürichin keskustasta vuodesta 1898 alkaen. S24-juna Zugista Wipkingerin tunnelin ja Oerlikonin kautta Winterthuriin kulkee Wipkingenin aseman kautta kahdesti tunnissa.


title: Richard Grönblom

text: Edgar Richard Grönblom (s. 17. heinäkuuta 1948 Helsinki) on suomalainen, olympialaisissa 1970- ja 1990-luvuilla kilpaillut purjehtija.


title: Richard Grönblom

text: Grönblom sijoittui olympialaisten Finnjolla-luokassa 19:nneksi Montrealissa 1976 ja Star-luokassa 20:nneksi Ville Kurjen kanssa Atlantassa 1996. Maailmanmestaruuskilpailuissa hän sijoittui Finnjollalla 25:nneksi vuonna 1976 sekä Starilla 20:nneksi vuonna 1995 ja 25:nneksi vuonna 1996. Euroopan-mestaruuskilpailuissa hän oli Finnjollalla 11:s vuonna 1976 sekä Starilla kymmenes vuonna 1994 ja 15:s vuonna 1993. Hän voitti Pohjoismaiden mestaruuden Laser-luokassa vuonna 1975.


title: Richard Grönblom

text: Seuratasolla Grönblom edusti Nyländska Jaktklubbenia. Hän voitti Suomen-mestaruuden Laserilla vuosina 1975–1976, Finnjollalla vuosina 1976–1977 sekä Starilla vuosina 1985–1988, 1990 ja 1992–1995.


title: Richard Grönblom

text: Grönblom kilpaili juniorina alppihiihdossa ja voitti nuorten Suomen-mestaruuden pujottelussa vuonna 1967.


title: Richard Grönblom

text: Richard Grönblomin isä Sven Grönblom kilpaili myös purjehtijana olympialaisissa.


title: Beaumontin satama

text: Beaumontin satama () on Texasin Beaumontissa sijaitseva satama. Se avattiin vuonna 1908, jonka jälkeen sitä on laajennettu lukuisia kertoja.


title: Beaumontin satama

text: Beaumontin satama oli vuonna 2013 rahdin määrällä mitattuna Yhdysvaltain neljänneksi vilkkain satama. Satama on myös hyvin merkittävä Yhdysvaltain asevoimille, joka käyttää satamaa usein sotilasrahdin kuljettamiseen. Tätä tehtävää varten satamaan on sijoitettu Yhdysvaltain armeijan 842. kuljetuspataljoona.


title: Ville Kurki

text: Ville Kalle Kurki (s. 24. maaliskuuta 1968 Kerava) on suomalainen, 1990-luvulla arvokilpailuissa kilpaillut purjehtija.


title: Ville Kurki

text: Kurki sijoittui olympialaisten Star-luokassa 20:nneksi Richard Grönblomin gastina Atlantassa 1996. Maailmanmestaruuskilpailuissa hän sijoittui 20:nneksi vuonna 1995 ja 25:nneksi vuonna 1996. Euroopan-mestaruuskilpailuissa hän oli parhaimmillaan kymmenes vuonna 1994 ja 15:s vuonna 1993.


title: Ville Kurki

text: Seuratasolla Kurki edusti Naantalin Purjehdusseuraa ja Nyländska Jaktklubbenia.


title: Marise Payne

text: Marise Payne (s. 29. heinäkuuta 1964 Sydney, Australia) on australialainen poliitikko, joka edustaa Australian liberaalipuoluetta. Hän on toiminut maansa ulkoministerinä elokuusta 2018. Sitä ennen hän toimi puolustusministerinä vuodesta 2015, ja sitä ennen kaksi vuotta peruspalveluministerinä.


title: Foraminacephale

text: Foraminacephale on sukupuuttoon kuollut Pachycephalosauridae-heimoon kuuluva dinosaurussuku, joka eli myöhäisliitukauden Campania-vaiheella. Sen jäänteet koostuvat luukupoleista, joita on löydetty Albertasta, Kanadasta. Sukuun kuuluu yksi laji, Foraminacephale brevis, jota on ennen oman sukunsa kuvaamista vuonna 2016 pidetty vaihtelevasti ainakin "Stegoceras"- tai "Prenocephale"-suvun lajina, tai "Stegoceras validumin" synonyyminä.


title: Foraminacephale

text: "Foraminacephale" oli arviolta noin 1,5 metriä pitkä ja painoi 10 kiloa. Sen pää ei ollut raskaasti koristeltu. "Foraminacephalen" elinympäristöä olivat luultavasti vesistöiset, metsäiset tulvatasangot, joissa oli rannikkosoita. Talvet olivat alueella viileitä.


title: Foraminacephale

text: "Foraminacephalen" luokittelu on ollut aikojen saatossa monimutkaista. Eläimen kuvasi alun perin Lawrence Lambe vuonna 1918 nimellä "Stegoceras brevis". Osa tutkijoista on jatkanut tämän nimen käyttöä, toiset taas ovat pitäneet sitä samana lajina "Stegoceras validumin" kanssa, selittäen näiden kahden erot yksilöiden sukupuoleen ja ikään liittyvinä. 2000-luvulla dinosaurus on myös luokiteltu omaksi lajikseen "Prenocephale"- ja mahdollisesti "Sphaerotholus"-suvuissa, ja sille kuvattiin vuonna 2016 oma "Foraminacephale"-sukunsa.


title: Fredrik Ehrström

text: Fredrik August Ehrström (s. 29. elokuuta 1925 Helsinki) on suomalainen, olympialaisissakin kilpaillut purjehtija.


title: Fredrik Ehrström

text: Ehrström sijoittui olympialaisten Star-luokassa 14:nneksi Roomassa 1960. Hänen parinaan purjehti Rolf Zachariassen ja heidän veneensä nimi oli "Bella". Ehrström osallistui myös Euroopan-mestaruuskilpailuihin.


title: Fredrik Ehrström

text: Seuratasolla "Freddy" Ehrström edusti Nyländska Jaktklubbenia. Hän voitti Suomen-mestaruuden Star-luokassa vuosina 1952, 1959, 1960 ja 1971.


title: Fredrik Ehrström

text: Ehrström on toiminut Kansainvälinen Purjehtijaliiton hallituksen jäsenenä ja kansainvälisenä purjehdustuomarina.


title: Long Beachin satama

text: Long Beachin satama () on Kalifornian Long Beachissa sijaitseva satama. Se sijaitsee aivan Los Angelesin sataman vieressä, mutta satamat ovat hallinnollisesti erillisiä: Los Angelesin sataman omistaa Los Angelesin kaupunki, Long Beachin sataman taas Long Beachin kaupunki. Satama on yksi Yhdysvaltain vilkkaimmista: se on konttimäärältään (2017) Yhdysvaltain toiseksi vilkkain ja rahdin määrän mukaan mitattuna (2013) Yhdysvaltain viidenneksi vilkkain.


title: Long Beachin satama

text: Long Beachin satama tuotti tilikaudella 2017 yhteensä 381 miljoonaa dollaria sataman liikevoiton ollessa noin 90 miljoonaa. Samana vuonna sataman läpi kulki yhteensä noin 7,2 miljoonaa konttia (TEU).


title: Long Beachin satama

text: Long Beachin sataman rakennustyöt alkoivat vuonna 1906, kun The Los Angeles Dock and Terminal Co. -niminen yritys osti reilun kolmen neliökilometrin kokoisen alueen sataman rakentamista varten. Ensimmäinen laiva saapui Long Beachin satamaan 2. kesäkuuta 1911, mutta virallisesti satama avattiin pormestari Charles Windhamin johdolla vasta 24. päivä kesäkuuta.


title: Long Beachin satama

text: Vuonna 1916 The Los Angeles Dock and Terminal Co. ajautui konkurssiin, minkä jälkeen Long Beachin kaupunki jatkoi sataman kehitystyötä. Seuraavana vuonna kaupunki perusti ensimmäisen sataman toimintaa hoitavan komission. Sataman laajentamista jatkettiin ja vuonna 1926 sataman läpi kulki jo vuosittain yli miljoona tonnia rahtia.


title: Long Beachin satama

text: Vuonna 1936 satama-alueelta löydettiin ensimmäisen kerran öljyä ja kaksi vuotta myöhemmin sinne avattiin ensimmäinen öljylähde. Öljylähteiden määrä lisääntyi nopeasti ja vuonna 1943 satamassa porattiin jo 17 000 barrelia öljyä päivässä. Öljytulot jaettiin aluksi Long Beachin kaupungin ja sataman kesken, mutta 1955 Yhdysvaltain korkein oikeus määrää, että puolet öljytuloista on jatkossa tilitettävä Kalifornian osavaltiolle.


title: Long Beachin satama

text: Long Beachin satama jatkoi voimakasta laajentumistaan koko 1900-luvun loppupuolen ajan. Vuonna 1995 sataman läpi kulki 2,6 miljoonaa konttia (TEU), mikä teki satamasta konttimäärällä mitattuna ensimmäistä kertaa koko maan suurimman. Long Beach pysyi konttimäärältään Yhdysvaltain vilkkaimpana satamana aina 2000-luvun alkuun asti, jolloin Los Angelesin satama ohitti sen.


title: Long Beachin satama

text: 2000-luvulla Long Beachin ja Los Angelesin satamat ovat pyrkineet vähentämään satamiensa aiheuttamia päästöjä erilaisten ympäristöohjelmien kautta. Long Beachin satamassa muun muassa kiellettiin vuonna 2012 ennen vuotta 2007 valmistetut rekat, mikä vähensi huomattavasti rekkojen aiheuttamia päästöjä.


title: Wäinö Rautawaara

text: Gustaf Wäinö Rautawaara, vuoteen 1907 Jernberg (21. kesäkuuta 1872 Ilmajoki – 11. marraskuuta 1950 Helsinki) oli laulaja, urkuri ja musiikkipedagogi sekä kuoron- ja orkesterinjohtaja.


title: Wäinö Rautawaara

text: Wäinö Rautawaaran vanhemmat olivat nimismies Gustaf Jernberg ja Kristina Elisabeth Erling ja puoliso vuodesta 1904 Wenny Johanna Emilia von Essen. Rautawaara kävi kanttoriurkurikoulun 1894 ja valmistui musiikinopettajaksi Helsingin musiikkiopistosta 1896. Vaasassa hän oli kanttori ja taide- ja oppikoulun laulunopettaja 1902–1919, Helsingissä konservatorion opettaja 1919–1924 ja Suurkirkon kanttori 1925–1948. Rautawaara toimi myös useiden eri kuorojen ja orkesterien sekä soittojuhlien johtajana sekä esiintyvänä taiteilijana Suomessa ja ulkomailla. Mieskuoro Laulu-Miesten johtaja hän oli kymmenen vuotta, 1920–1930.


title: Wäinö Rautawaara

text: Wäinö Rautawaaran veljiä olivat oopperalaulaja Eino Rautavaara ja oikeusministeri A. E. Rautavaara. Sopraanolaulaja Aulikki Rautawaara oli hänen tyttärensä, poika Pentti Rautawaara oli tunnettu sellisti.


title: Rolf Zachariassen

text: Rolf Berndt Alexander Zachariassen (s. 27. kesäkuuta 1935 Helsinki) on suomalainen, olympialaisissakin kilpaillut purjehtija.


title: Rolf Zachariassen

text: Zachariassen sijoittui olympialaisten Star-luokassa 14:nneksi Roomassa 1960. Hänen parinaan purjehti Fredrik Ehrström ja heidän veneensä nimi oli "Bella". Zachariassen osallistui myös Euroopan-mestaruuskilpailuihin.


title: Rolf Zachariassen

text: Seuratasolla Zachariassen edusti muun muassa Nyländska Jaktklubbenia. Hän voitti Suomen-mestaruuden Star-luokassa vuosina 1959, 1960 ja 1971.


title: Rolf Zachariassen

text: Zachariassen on toiminut Kansainvälinen Purjehtijaliiton kilpailupäällikkönä.


title: Golden Globe 2019

text: Golden Globe 2019 oli järjestyksessään 76. Golden Globe -palkintogaala, jossa jaettiin palkintoja vuoden 2018 elokuville ja televisiosarjoille. Gaala järjestettiin Beverly Hilton -hotellissa, Kaliforniassa 6. tammikuuta 2019. Gaalan juonsivat Sandra Oh ja Andy Samberg.


title: Golden Globe 2019

text: Ehdokkaat julkistettiin 6. joulukuuta 2018.


title: Fredrik Rosberg

text: Fredrik Rosberg (3. marraskuuta 1855 Pernaja – 18. syyskuuta 1924 Helsinki) oli suomalainen insinööri ja Helsingin Puhelinyhdistyksen toimitusjohtaja.


title: Fredrik Rosberg

text: Rosbergin vanhemmat olivat lääninmaanmittausinsinööri, hovineuvos Johan Rosberg (1812–1894) ja Fredrika Charlotta Witting. Hän pääsi ylioppilaaksi 1874 Helsingin ruotsalaisesta normaalilyseosta ja valmistui Helsingin yliopistosta filosofian kandidaatiksi 1880 ja filosofian maisteriksi 1882, Insinööriksi hän oli valmistunut 1878 Polyteknillisestä opistosta.


title: Fredrik Rosberg

text: Roseberg tuli silloisen Helsingin Telefoniyhdistyksen palvelukseen 1882 ja hänestä tuli yhdistyksen johtaja 1898. Vuonna 1900 Rosberg laati suunnitelman Helsingin puhelinverkon kanavoimisesta maailman suurkaupunkien esimerkin mukaan ja tätä suunnitelmaa alettiin sitten hänen johtajakaudellaan toteuttaa.


title: Fredrik Rosberg

text: Fredrik Rosberg oli naimisissa vuodesta 1883 Johanna Alvina Wittingin (1858–1944) kanssa. Heidän poikansa insinööri John Rosberg (1891–1960) toimi Helsingin Puhelinyhdistyksen teknillisenä johtajana ja oli mukana äärioikeiston järjestöjen toiminnassa.


title: Apalacheet

text: Apalacheet olivat alun perin Floridan luoteisosista lähtöisin oleva intiaanikansa. Ennen eurooppalaisten saapumista seremoniallisia kumpuja rakentaneita apalacheeita oli ehkä noin 50 000-60 000, mutta siirtolaisten mukana tulleet taudit verottivat heidän määräänsä. Lopulta osa heistä kääntyi espanjalaisten vaikutuksesta kristinuskoon. 1700-luvun alussa englantilaisten ja creekien hyökkäykset tuhosivat apalcheeiden kyliä ja heitä muutti muille alueille. Osa päätyi Louisianaan, jossa heidän jälkeläisiään on edelleen noin 250–300.


title: Apalacheet

text: Muskogilaista kieltä puhuneet apalacheet asuttivat alun perin alueita nykyisen Floridan osavaltion luoteisosissa Aucilla- ja Apalachicola-jokien välillä. Näille alueille he olivat asettuneet vähintään 1000-luvulla. Ennen eurooppalaisten saapumista heitä oli ehkä noin 50 000-60 000. Muut intiaanikansat alueella tunsivat apalacheet vauraina ja sotaisina.


title: Apalacheet

text: Vuonna 1528 Floridaan saapui espanjalainen tutkimusmatkailija Panfilo de Narváez. Espanjalaiset ajautuivat pian yhteenottoihin timucua-intiaanien kanssa ja he siirtyivät pohjoiseen, jossa he kohtasivat apalacheet. Espanjalaisten ja apalacheeiden kohtaaminen sujui huomattavasti rauhallisemmin ja Narváez vietti kuukauden vieraana apalacheeiden kylässä nykyisen Tallahasseen paikkeilla. Myöhemmin Appalakien vuoriojon koillisessa sai nimensä apalacheeiden mukaan. Alun rauhallisesta kohtaamisesta huolimatta espanjalaiset ottivat lopulta paikallisen päällikön vangikseen, minkä jälkeen apalacheet aloittivat sodan espanjalaisia vastaan Narváezin joukkojen joutuessa pakenemaan alueelta. Eurooppalaisten mukana alueelle oli saapunut kulkutauteja, jotka hävittivät paikallisia intiaaniyhteisöjä. Apalacheeiden väkiluku tippui noin 10 000:een vuonna 1675. Lisäksi espanjalaiset fransiskaanit olivat perustaneet alueelle lähetysasemia, joille intiaaneja pakotettiin töihin vuodesta 1633. Apalacheet nousivat kapinaan vuonna 1647 ja he polttivat oman alueensa kahdeksasta lähetysasemasta seitsemän. Apalacheeiden kapina kukistettiin lopulta espanjalaisten intiaaniliittolaisten tuella ja myöhemmin he taistelivat espanjalaisten puolella vuonna 1656 syttynyttä timucuaiden kapinaa vastaan. Monet apalacheeista olivat myös kääntyneet katolisuuteen.


title: Apalacheet

text: Vuosien 1656 ja 1704 välillä apalacheeiden vanha Anhaica eli sittemmin uudelleennimetty San Luis de Talimali oli espanjalaisten tärkeä tukikohta heidän hallitsemiensa alueiden länsiosassa. Kaupungissa asui noin 1 5000 espanjalaista ja apalacheeta. 1700-luvun alussa englantilaiset ja heidän liittolaisensa creekit alkoivat tehdä sotaretkiä Floridaan. Vuonna 1703 heidän joukkonsa voittivat apalacheet ja espanjalaiset taistelussa. San Luis de Talimali poltettiin ja hylättiin 31. heinäkuuta 1704. Osasta apalacheeista tuli orjia englantilaisten persikkaviljelmillä. Osa apalacheeista muutti pohjoiseen creekien alueille jossa he sulautuivat myöhemmin creekeihin. Osa siirtyi itään espanjalaisten hallitsemaan St. Augustineen. Suurin osa siirtyi kuitenkin länteen ensin ranskalaisten hallitsemaan Mobileen ja sieltä edelleen Louisianaan. Nykyisin Louisianassa on noin 250–300 apalacheeta ja he edustavat ainoaa nykypäiviin saakka selvinnyttä Floridan esihistoriallista intiaaniryhmää.


title: Apalacheet

text: Apalacheeiden perinteinen elinkeino oli maanviljely. He kasvattivat esimerkiksi maissia, papuja ja kurpitsoja. Miehet harjoittivat metsästystä pyytäen esimerkiksi karhuja, kauriita ja pienriistaa. Naiset keräilivät pähkinöitä ja marjoja vastaten myös miesten istuttamista viljelmistä. Sotaisina tunnetut apalacheet tekivät myös sota- ja ryöstöretkiä naapuriheimojen alueelle.


title: Apalacheet

text: Apalacheet asuttivat hajanaisia kyliä laajalla alueella. Heidän päällikkönsä vastasivat esimerkiksi työnjaosta, politiikasta ja rituaalien suorittamisesta. Ennen eurooppalaisten saapumista apalacheet rakennuttivat seremoniallisia kumpuja. Kumpujen päälle tehtiin rakennuksia, joista suurimmat toimivat ehkä päällikköjen asumuksina. Suurin kumpukeskus oli Lake Jacksonissa ja paikka taoimi ehkä apalacheeiden esihistoriallisena pääkaupunkina. Nykyisin paikka on yleisölle auki oleva arkeologinen kohde.


title: Apalacheet

text: Apalacheeiden tiedetään pelanneen omaa pallopeliään. Eri kylät saattoivat haastaa toisensa suurin piirtein golfpallon kokoisella nahkapäällysteisellä savipallolla pelattuun peliin, jonka tarkoituksena oli potkaista pallo seipään päässä olevaan pesään. Peliin saattoi osallistua 100 pelaajaa kerrallaan ja se omistettiin sateen ja ukkosen jumalille.


title: Apalacheet

text: Apalacheet puhuivat muskogilaista kieltä, joka on saattanut olla sukua hitchitin kielelle.


title: All My Demons Greeting Me as a Friend

text: All My Demons Greeting Me as a Friend on AURORAn ensimmäinen studioalbumi, joka nauhoitettiin vuonna 2015, ja julkaistiin 11. maaliskuuta vuonna 2016. Albumilla on myös kappaleita hänen esikois-EP:ltänsä, Running With the Wolves.


title: All My Demons Greeting Me as a Friend

text: 1. Runaway -(4:08)


title: All My Demons Greeting Me as a Friend

text: 2. Conqueror -(3:27)


title: All My Demons Greeting Me as a Friend

text: 3. Running With the Wolves -(3:14)


title: All My Demons Greeting Me as a Friend

text: 4. Lucky -(4:13)


title: All My Demons Greeting Me as a Friend

text: 5. Winter Bird -(4:04


title: All My Demons Greeting Me as a Friend

text: 6. I Went Too Far -(3:27


title: All My Demons Greeting Me as a Friend

text: 7. Through the Eyes of a Child -(4:34)


title: All My Demons Greeting Me as a Friend

text: 8. Warrior -(3:43)


title: All My Demons Greeting Me as a Friend

text: 9. Murder song (5, 4, 3, 2, 1) -(3:20)


title: All My Demons Greeting Me as a Friend

text: 10. Home -(3:32)


title: All My Demons Greeting Me as a Friend

text: 11. Under the Water -(4:24)


title: All My Demons Greeting Me as a Friend

text: 12. Black Water Lilies -(4:42)


title: All My Demons Greeting Me as a Friend

text: 13. Half the World Away -(3:18)


title: All My Demons Greeting Me as a Friend

text: 14. Murder Song (5, 4, 3, 2, 1) (Akustinen) -(3:38)


title: All My Demons Greeting Me as a Friend

text: 15. Nature Boy (Akustinen) -(2:59)


title: All My Demons Greeting Me as a Friend

text: 16. Wisdom Cries -(4:07)


title: All My Demons Greeting Me as a Friend

text: 17. Running With the Wolves (Pablo Nouvelle Remix) -(3:50)


title: All My Demons Greeting Me as a Friend

text: 1. http://aurora-aksnes.wikia.com/wiki/All_My_Demons_Greeting_Me_As_A_Friend (Engalnniksi)


title: All My Demons Greeting Me as a Friend

text: 2. https://en.wikipedia.org/wiki/All_My_Demons_Greeting_Me_as_a_Friend (Englanniksi)


title: All My Demons Greeting Me as a Friend

text: 3. https://www.discogs.com/Aurora-All-My-Demons-Greeting-Me-As-A-Friend/master/970718 (Englanniksi)


title: All My Demons Greeting Me as a Friend

text: 4. https://itunes.apple.com/us/album/all-my-demons-greeting-me-as-a-friend-deluxe/1065985699 (Englanniksi)


title: Aleksandr Minajev

text: Aleksandr Aleksejevitš Minajev (, 11. elokuuta 1954 Železnodorožnyi, Venäjän SFNT – 6. joulukuuta 2018) oli Neuvostoliittoa edustanut jalkapalloilija ja olympiamitalisti.


title: Aleksandr Minajev

text: Minajev voitti Neuvostoliiton miesten maajoukkueessa olympiapronssia Montréalissa 1976. Moskovan Dynamon pelaajana hän saavutti Neuvostoliiton (kevät)mestaruuden vuonna 1976 ja Neuvostoliiton cup-mestaruuden vuonna 1977. Minajev kuoli 64-vuotiaana 6. joulukuuta 2018.


title: John Rosberg

text: John Rosberg (9. syyskuuta 1891 – 3. kesäkuuta 1960) oli suomalainen insinööri ja Helsingin Puhelinyhdistyksen teknillinen johtaja joka oli mukana 1930- ja 1940-luvulla äärioikeistolaisessa toiminnassa.


title: John Rosberg

text: Rosbergin vanhemmat olivat insinööri, Helsingin Puhelinyhdistyksen toimitusjohtaja Fredrik Rosberg ja Johanna Alvina Witting. Hän oli Helsingin Puhelinyhdistyksen teknillisenä johtajana ja oli aloitteentekijänä kun Helsingin puhelinverkkoa alettiin automatisoida 1920-luvulla. Ensimmäiset tilaajat yhdistettiin Töölön automaattipuhelinkeskukseen heinäkuussa 1922 ja koko Helsingin kaupungin puhelinverkko saatiin automatisoitua vuoteen 1929 mennessä.


title: John Rosberg

text: Rosberg oli mukana Aktiva studentförbundetissa ja sen julkaisemassa Svensk Botten-lehdessä. Hän osallistui myös Vapaussodan Rintamamiesliiton toimintaan ja hänellä oli hyvät suhteet kansallissosialistiseen Saksaan. Syyskuussa 1939 liiton aktiivit Rosberg, pankinjohtaja Pehr Norrmén ja liiton julkaiseman Rintamamieslehden toimittaja Karl Jansson olivat mukana Esko Riekin johtamassa lähetystössä joka vieraili Saksassa. Lähetystö tapasi Heinrich Himmlerin joka kiisti Saksan sopineen elokuussa 1939 Neuvostoliiton kanssa mitään Suomen asemasta. Himmler vaati Suomea hillitsemään vasemmistolehtien kirjoittelua Saksaa ja Hitleriä vastaan, tekemään muutoksia hallitukseen ja lähettämään valtuuskunnan Saksaan neuvottelemaan kauppasopimuksesta. Suomeen palattuaan lähetystö raportoi tuloksettomaksi jäänestä matkastaan ulkoministeri Eljas Erkolle, entiselle presidentille P. E. Svinhufvudille ja Vapaussodan Rintamamiesliiton johdolle.


title: John Rosberg

text: Rosbergista tuli talvisodan jälkeen Suomalais-saksalaisen seuran hallituksen jäsen ja hän kävi Saksassa uudelleen heinäkuussa 1940. Hänet silloin tavanneen Suomen Berliinin sotilasasiamiehen eversti Walter Hornin mukaan Rosbergilla oli ""erinomaiset yhteydet natseihin Saksassa, joiden opit hän suuressa määrin on omaksunut. Yksi uskollisista taistelussa Suomen ja Saksan yhteistyön puolesta"". Jatkosodan aikana Rosberg osallistui Samfundet Folkgemenskapin toimintaan ja syksyllä 1944 hän oli Valpon pidättämänä eräiden muiden äärioikeistolaisten johtohenkilöiden kanssa.


title: John Rosberg

text: John Rosberg oli naimisissa Lyoka Truhartin (1897–1946) kanssa.


title: Antonio Palacios

text: Antonio Palacios Ramilo (8. tammikuuta 1874 – 1945) oli espanjalainen arkkitehti.


title: Antonio Palacios

text: Antonio Palaciosia pidetään yhtenä merkittävimmistä ja vaikutusvaltaisimmista espanjalaisista arkkitehdeistä 1900-luvun ensimmäisellä puoliskolla. Hän suunnitteli eräitä Madridin tunnuskuvallisimpia rakennuksia. Hän vaikutti Madridin kehitykseen moderniksi metropoliksi.


title: Antonio Palacios

text: Antonio Palacios suunnitteli Madridin metron logon ja useita metron ensimmäisiä asemia sekä metron sisäänkäyntejä. Erilaisten muutostöiden jälkeen jotkut niistä eivät enää ole nähtävissä tai ne on poistettu käytöstä.


title: Lasse Dahlman

text: Lasse Henrik Dahlman (9. huhtikuuta 1931 Helsinki – 19. tammikuuta 1975 Espoo) oli suomalainen purjehtija.


title: Lasse Dahlman

text: Dahlman sijoittui olympialaisten Louhi-luokassa 17:nneksi Roomassa 1960 yhdessä René Nymanin ja Heinrich Schaarschmidtin kanssa ”Rififi”-nimisellä veneellä. Seuratasolla Dahlman edusti Helsingfors Segelklubbia.


title: Viktor Matvijenko

text: Viktor Antonovytš Matvijenko (, , 9. marraskuuta 1948 Zaporožje, Ukrainan SNT – 29. marraskuuta 2018) oli ukrainalainen jalkapallovalmentaja ja jalkapalloilija, joka edusti pelaajaurallaan Neuvostoliittoa saavuttaen muun muassa olympiapronssia Montréalissa 1976.


title: Viktor Matvijenko

text: Puolustajana pelannut Matvijenko saavutti Neuvostoliiton miesten maajoukkueessa olympiapronssia Montréalissa 1976 ja kuului EM-hopeaa Belgiassa 1972 saavuttaneeseen kokoonpanoon pelaamatta otteluakaan lopputurnauksessa. Kiovan Dynamon pelaajana hän voitti Neuvostoliiton mestaruuden vuosina 1971, 1974, 1975 ja 1977, Neuvostoliiton cup-mestaruden vuonna 1974, Cup-voittajien cupin mestaruuden vuonna 1975 ja UEFA Super Cupin mestaruuden vuonna 1975. Pelaajauransa jälkeen hän toimi valmentajana. Matvijenko kuoli 70-vuotiaana 29. marraskuuta 2018. Hänet haudattiin Kiovaan.


title: Heinrich Schaarschmidt

text: Heinrich Karl Franz Schaarschmidt (s. 27. helmikuuta 1930 Helsinki) on suomalainen, olympialaisissakin kilpaillut purjehtija.


title: Heinrich Schaarschmidt

text: "Hessu" Schaarschmidt sijoittui olympialaisten Louhi-luokassa 17:nneksi Roomassa 1960 yhdessä René Nymanin ja Lasse Dahlmanin kanssa "Rififi"-nimisellä veneellä. Seuratasolla Schaarschmidt edusti Helsingfors Segelklubbia.


title: Jouko Valli

text: Jouko Antero Valli (s. 15. joulukuuta 1939 Iitti) on suomalainen kilpapurjehtija ja autourheilija.


title: Jouko Valli

text: Valli sijoittui olympialaisten purjehduksen Finnjolla-luokassa 16:nneksi Roomassa 1960. Maailmanmestaruuskilpailuissa hän sijoittui seitsemänneksi vuonna 1962. Finnjollien Suomen-mestaruuden hän voitti vuosina 1959, 1960 ja 1963. Hän voitti avomeriluokan Suomen-mestaruuden vuonna 1987. Seuratasolla Valli edusti Turun Pursiseuraa.


title: Jouko Valli

text: Autourheilussa Valli voitti jäärata-ajon Suomen-mestaruuden 1 600 kuutiosenttimetrin luokassa vuosina 1965 ja 1967. Hän edusti Turun Urheiluautoilijoita, Turun Moottorikerhoa ja Turun Moottorivenekerhoa.


title: Jouko Valli

text: Jouko Vallin veli Olavi Valli on myös purjehduksen Suomen-mestari.


title: Věra Růžičková

text: Věra Růžičková (Schulaková) (10. elokuuta 1928 Brno – 24. marraskuuta 2018) oli tšekkoslovakialainen telinevoimistelija ja olympiavoittaja.


title: Věra Růžičková

text: Růžičková voitti joukkuekilpailusta olympiakultaa Lontoossa 1948. Hän kilpaili myös koripallossa, uinnissa ja uimahypyissä. Růžičková kuoli 90-vuotiaana 24. marraskuuta 2018.


title: Anneli Pouta

text: Anneli Pouta (s. 1961) on suomalainen ylilääkäri ja tutkija, joka työskentelee osastonjohtajana Terveyden ja hyvinvoinnin laitoksella. Pouta on kansainvälisesti viitatuimpia suomalaisia tutkijoita.


title: Anneli Pouta

text: Pouta valmistui Oulun yliopistosta lääkäriksi vuonna 1987, ja pätevöityi edelleen naistentautien ja synnytyksen erikoislääkäriksi (1995) sekä lääketieteen tohtoriksi (1998). Hänen englanninkielinen väitöskirjansa (1997) käsitteli raskausmyrkytyksen aihepiiriä ja oli otsikoitu "Natriuretic and vasoactive peptides in pre-eclampsia". Dosentin pätevyyden hän sai vuonna 2005.


title: Anneli Pouta

text: Dosentti Pouta oli loppuvuoteen 2018 mennessä kirjoittanut yhdessä tutkijatovereittensa kanssa noin 210 julkaistua tieteellistä artikkelia tai muuta julkaisua, joista useat oli hyväksytty tiedemaailman huippujulkaisuihin (kuten Nature, Nature Genetics, BMJ, The Lancet, Science, Plos One). Vuonna 2018 Pouta nousi arvostetulle maailman viitatuimpien tutkijoiden "2018 Highly Cited Researchers" -listalle tieteenrajat ylittävän tutkimuksen aihepiiristä. Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaanluettuna runsas 4 000 tutkijaa 21 tieteenalalta ja noin 2 000 tieteenrajat ylittävää tutkijaa. Tutkijoista noin 40 työskentelee Suomessa tai on ulkomailla tutkimustyötään tekeviä suomalaisia.


title: Antti Jula

text: Antti Jula on suomalainen sisätautiopin erikoislääkäri ja Terveyden ja hyvinvoinnin laitoksen tutkimusprofessori. Hän on kansainvälisesti viitatuimpia suomalaisia tutkijoita.


title: Antti Jula

text: Jula valmistui Turun yliopistosta lääkäriksi (LL), ja pätevöityi edelleen lääketieteen tohtoriksi (LkT). Hänen englanninkielinen väitöskirjansa (1992) käsitteli kohonneen verenpaineen lääkkeetöntä hoitoa. Työ oli otsikoitu "Nonpharmacological treatment of hypertension : a controlled randomized study with special emphasis on sodium restriction". Jula on saanut myös sisätautiopin erikoislääkärin ja dosentin pätevyyden.


title: Antti Jula

text: Professori Jula on tuonut esille elintapojen merkitystä kohonneen verenpaineen hoidossa. Suomalaisessa ruokavaliossa syödään keskimäärin ravitsemussuosituksiin nähden kaksinkertainen määrä suolaa. Ruokasuolan ainesosana on natriumia, joka nostaa verenpainetta. Tämä vaikuttaa osaltaan sydän- ja verisuonitauteja lisäävästi. Lisäksi runsas suolan käyttö altistaa kalsiumin poistumista virtsan kautta, jolloin alttius osteoporoosiin kasvaa. Jula pitää mineraalisuolan käyttöä ruokasuolaa parempana vaihtoehtona. Mineraalisuolassa puolet natriumkloridista on korvattu muilla suolayhdisteillä, jolloin haitallisen natriumin saanti vähenee. Usein suomalaiset saavat valtaosan suolastaan muualta kuin kotiruuasta; noin 80 prosenttia suomalaisten suolasta tulee piilosuolasta. Merkittävimpiä suolan lähteitä ovat leivät ja leivontatuotteet, lihajalosteet, juustot, einekset, valmiskastikkeet sekä ruokaloiden ja ravintoloiden ruoka. Noin neljännes suomalaisten saamasta suolasta tulee pelkästään leivästä ja leipomoteollisuuden tuotteista. Leivänpäällisistä kertyy keskimäärin 15 prosenttia ja pääruuista 40 prosenttia päivittäin saadusta suolasta.


title: Antti Jula

text: Suolan päivittäisannosta voisi Julan mukaan pudottaa hyvin kolmeen tai 1,5 grammaan päivässä. Hänen mukaansa kulttuureissa, jossa ihmiset saavat alle gramman suolaa päivässä, ei esiinny edes vanhuksilla kohonnutta verenpainetta. Nopea suolan vähentäminen voi väliaikaisesti korottaa veren rasvapitoisuutta, mutta pitoisuus palautuu normaaliksi tyypillisesti kuukaudessa. Lasten opettaminen vähäsuolaiseen ruokavalioon edistää kansanterveyttä merkittävästi ja voisi lisätä elinajanodotetta usealla vuodella. Julan mukaan suomalaisten elinikä nousisi jopa 7–8 vuotta, jos ihmisten verenpaineen kohoaminen pystyttäisiin ehkäisemään jo varhaisessa vaiheessa elämää. Runsassuolainen ruoka nostaa aivoinfarktien riskiä ja verisuonia rappeuttamalla pahentaa verenkierron häiriöistä johtuvaa dementiaa. Koska suola myös turvottaa, voi suolan vähentäminen pudottaa painoa jopa pari kiloa. Matalasuolaiseen tai miltei suolattomaan ruokavalioon totuttelu voi kestää parikin kuukautta. Suolan korvaajaksi makua antamaan sopivat Julan mukaan esimerkiksi sitruuna, yrtit ja muut mausteet. Kasvisten osuutta lisäämällä voi myös pienentää suolansaantia.


title: Antti Jula

text: Professori Jula on kirjallisesti tuottelias tutkija ja hän on ohjannut useita väitöskirjatöitä. Loppuvuoteen 2018 mennessä hän oli laatinut yhdessä tutkijatovereittensa kanssa yli 350 tieteellistä julkaisua (PubMed-tietokannan mukaan). Artikkeleista useat oli hyväksytty tiedemaailman huippujulkaisuihin (kuten Nature, Nature Genetics, The Lancet, Plos One). Vuonna 2018 Jula nousi arvostetulle maailman viitatuimpien tutkijoiden "2018 Highly Cited Researchers" -listalle tieteenrajat ylittävän tutkimuksen aihepiiristä. Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaanluettuna runsas 4 000 tutkijaa 21 tieteenalalta ja noin 2 000 tieteenrajat ylittävää tutkijaa. Tutkijoista noin 40 työskentelee Suomessa tai on ulkomailla tutkimustyötään tekeviä suomalaisia.


title: Mika Kivimäki

text: Mika Kivimäki (s. 1961, Espoo) on suomalainen psykologi (PsT), joka työskentelee sosiaalisen epidemiologian professorina Britanniassa University College Londonissa ja jatkaa tutkimustyötään myös Helsingin yliopistossa. Hän on kansainvälisesti viitatuimpia suomalaisia tutkijoita.


title: Mika Kivimäki

text: Kivimäki valmistui Helsingin yliopistosta psykologiksi vuonna 1987 (PsM 1987), ja sittemmin myös psykologian lisentiaatiksi ja tohtoriksi testisuoriutumiseen ja testiahdistukseen liittyvillä töillään (PsL 1991, PsT 1997). Hänen englanninkielinen artikkeliväitöskirjansa (1996) laajensi aihepiirin käsittelyä stressin ja persoonallisuuspiirteiden välisten yhteyksien, stressitekijöiden ja -reaktioden suuntaan. Väitöskirja oli otsikoitu "Stress and personality factors : specifications of the role of test anxiety, private self-consciousness, type A behavior pattern, and self-esteem in the relationship between stressors and stress reactions".


title: Mika Kivimäki

text: Työurallaan Kivimäki on ehtinyt toimia useassa eri roolissa. Vuosina 1998–1999 hän oli Helsingin yliopiston psykologian laitoksen apulaisprofessori, sitten Suomen Akatemian vanhempi tutkija 1999–2001, Helsingin yliopiston soveltavan psykologian professori 2001–2003 ja, työterveyden professori 2003–2006. Hän siirtyi sitten University College Londonin Epidemiologian ja kansanterveyden laitokselle johtamaan Whitehall II -tutkimushanketta.


title: Mika Kivimäki

text: Kivimäki on poikkeuksellisen tuottelias tieteentekijä. Hänen julkaisulistallaan oli esimerkiksi jo satakunta vuoden 2018 aikana julkaistua tieteellistä artikkelia tai kokouspaperia (tilanne 6.12.2018)! Vuonna 2018 Kivimäki oli arvostetulla maailman viitatuimpien tutkijoiden "2018 Highly Cited Researchers" -listalla sosiaalitieteiden (Social Sciences, general) aihepiiristä. Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaanluettuna runsas 4 000 tutkijaa 21 tieteenalalta ja noin 2 000 tieteenrajat ylittävää tutkijaa. Tutkijoista noin 40 työskentelee Suomessa tai on ulkomailla tutkimustyötään tekeviä suomalaisia.


title: Mika Kivimäki

text: Professori Kivimäki oli noussut Google Scholar -hakupalvelun aineistoon pohjautuvassa, lokakuun 2018 alun espanjalaisessa tutkijatilastossa listan sijalle 733 hakupalvelun listaamista maailman 3 160 huippututkijasta koko uran kattavien viittausten perusteella. Kivimäen koko uran julkaisuja koskeva h-indeksinsä oli tämän luettelon mukaan 137. Hänen julkaisuihinsa on viitattu erityisen runsaasti vuodesta 2013 lähtien. Kivimäki on tämän tilaston mukaan eräs kaikkein viitatuimmista suomalaisista; häntä ylemmäs listalla sijoittuivat suomalaisista ainoastaan Jukka T. Salonen, Kai Simons, Jaakko Kaprio ja Markku Laakso.


title: Pontarlier

text: Pontarlier on kunta Doubsin departementissä Bourgogne-Franche-Comtén aluella läntisessä Ranskassa lähellä Sveitsin rajaa. Pontarlierin pinta-ala on 41,35 km² ja asukasluku 18 409. Pontarlier on Doubsin departementin kolmanneksi suurin kaupunki Besançonin ja Montbéliardin jälkeen.


title: Pontarlier

text: Pontarlierin kohdalla oli roomalaisten asema galliassa, ja se sijaitsi Orben ja Besançonin välisen tien varrella, jonka takia siitä tuli tärkeä kauppapaikka burgundien hyökkäyksen jälkeen 400-luvulla, koska Pontarlierin kohdalta oli pitkään helpointa ylittää Juravuoret.


title: Pontarlier

text: Pontarlier on tunnettu Absintintistaan, jota valmistettiin siellä vuoteen 1915 asti, jolloin se kielettiin. Tämän jälkeen siellä alettiin valmistamaan Pastista. Absintin valmistuskielto loppui 1990-luvulla, jonka jälkeen sitä on alettu taas valmistamaan.


title: Fredrik Eklöf

text: Fredrik Eklöf (s. 23. maaliskuuta 1937 Helsinki) on suomalainen, olympialaisissakin kilpaillut purjehtija.


title: Fredrik Eklöf

text: Eklöf sijoittui olympialaisten 5,5 metrin luokassa 15:nneksi Roomassa 1960 yhdessä Peik Gästrinin ja Peter Tallbergin kanssa "Inga-Lill XLIV" -nimisellä veneellä. Eklöf voitti Hangon Regatan Soling-luokan vuonna 1971. Seuratasolla hän edusti Nyländska Jaktklubbenia.


title: Aktiva studentförbundet

text: Aktiva studentförbundet oli vuosina 1931–1945 toiminut suomenruotsalainen oikeistoradikaali järjestö jonka perustivat Lapuan liikettä kannattaneet Ruotsalaisen Kansanpuolueen oikeistosiipeen kuuluneet opiskelijat ja aktivistitoiminnan veteraanit. Järjestö oli maanpuolustushenkinen ja saksalaismielinen vaikkei se kannattanutkaan kansallissosialismia. Aktiva studentförbundet suhtautui myös myönteisemmin kuin RKP:n enemmistö yhteistyöhön suomenkielisten porvarillisten piirien kanssa.


title: Aktiva studentförbundet

text: Aktiva studentförbundet julkaisi yhdessä Ruotsalaisen Kansanpuolueen oikeistosiiven ns. vuorineuvossiiven kanssa vuosina 1937–1944 Svensk Botten-aikakauslehteä. RKP:n vuorineuvossiipi oli saanut nimensä koska ryhmään kuului useita ruotsinkielisiä elinkeinoelämän edustajia kuten Amos Anderson, Jacob von Julin, August Ramsay ja Emil Sarlin. Aktiva studentförbundetin toiminta hiipui jo talvisodan jälkeen ja järjestö lakkautettiin 1945. Sen jäsenmäärä ei enimmilläänkään ylittänyt kahtasataa.


title: Peik Gästrin

text: Peik Lars Erik Gästrin (s. 6. heinäkuuta 1934 Helsinki) on suomalainen, olympialaisissakin kilpaillut purjehtija.


title: Peik Gästrin

text: "Spike" Gästrin sijoittui olympialaisten 5,5 metrin luokassa 15:nneksi Roomassa 1960 yhdessä Fredrik Eklöfin ja Peter Tallbergin kanssa "Inga-Lill XLIV" -nimisellä veneellä. Maailmanmestaruuskilpailuissa Gästrin sijoittui 5,5-metrisissä kahdeksanneksi vuonna 1961. Pohjoismaiden-mestaruuskilpailuissa hän saavutti Vikla-luokassa pronssia vuonna 1966. Hän sijoittui toiseksi San Remo – Monaco -regatan Vikla-luokassa vuonna 1963. Seuratasolla hän edusti Nyländska Jaktklubbenia.


title: Peik Gästrin

text: Gästrin pelasi jääkiekkoa KIF:n joukkueessa SM-sarjassa kaudella 1952–1953. Hän on Suur-Helsingin Golfin perustajajäsen.


title: Porolammi (Kauhava)

text: Porolammi on Kauhavan keskiosassa sijaitseva järvi. Se on ollut aikaisemmin Alahärmän, Kauhavan ja Kortesjärven rajapaikka. Se laskee Kunnarinluoman kautta Lapuanjokeen. Porolammelle päättyy Antintaival-niminen retkeilyreitti, joka alkaa Haaruksesta. Järven eteläpuolella on myös laavu ja kuivakäymälä.


title: John Flinkenberg

text: John Rafael Flinkenberg (15. maaliskuuta 1896 Vaasa – 2. joulukuuta 1960 Helsinki) oli suomalainen, olympialaisissakin kilpaillut purjehtija.


title: John Flinkenberg

text: Flinkenberg sijoittui olympialaisten Louhi-luokassa 14:nneksi "Xantippa"-veneen kipparina Melbournessa 1956. Hän oli tuolloin 60 vuoden ja kahdeksan kuukauden ikäinen ja hän on kaikkien aikojen vanhimpana olympialaisiin osallistunut suomalaisurheilija.


title: John Flinkenberg

text: Flinkenbergillä on useita voittoja muun muassa Sandhamnin regatasta. Seuratasolla hän edusti Helsingfors Segelsällskapia, jonka kommodorina hän toimi toistakymmentä vuotta.


title: Edvin Rautell

text: Otto Edvin Rautell (4. tammikuuta 1862 Helsinki – 1. tammikuuta 1935 Helsinki) oli suomalainen toimittaja, joka teki pitkän uran lehdistön palveluksessa.


title: Edvin Rautell

text: Edvin Rautellin vanhemmat olivat kelloseppä Otto Rautell ja Angelique Winqvist. Hän tuli ylioppilaaksi 1887 ja valmistui filosofian kandidaatiksi 1887. Rautell toimi "Nya Pressen" -lehden vakinaisena avustajana 1887–1896 ja sitä seuranneen samannimisen lehden toimitussihteerinä 1906–1914. Suomen lennätintoimiston ja sitä seuranneen Suomalaisen uutistoimiston johtaja hän oli 1896–1906, "Helsingfors-Posten" -lehden toimitussihteeri 1904–1905 sekä "Dagens Press" -lehden ja myöhemmän "Svenska Pressen" -lehden vastaava toimittaja ja toimitussihteeri 1914–1928.


title: Joel Jahn

text: Carl Joel Jahn (s. 10. tammikuuta 1934 Helsinki) on suomalainen, olympialaisissakin kilpaillut purjehtija.


title: Joel Jahn

text: Jahn sijoittui olympialaisten Louhi-luokassa 14:nneksi John Flinkenbergin kipparoiman "Xantippa"-veneen jäsenenä Melbournessa 1956. Jahnilla on voittoja Sandhamnin regatasta. Seuratasolla hän edusti Helsingfors Segelsällskapia.


title: Tor-Kristian Lindh

text: Tor-Kristian Lindh (13. marraskuuta 1906 Helsinki – 16. marraskuuta 1969 Helsinki) oli suomalainen, olympialaisissakin kilpaillut purjehtija.


title: Tor-Kristian Lindh

text: Lindh sijoittui olympialaisten Louhi-luokassa 14:nneksi John Flinkenbergin kipparoiman "Xantippa"-veneen jäsenenä Melbournessa 1956. Lindhillä on voittoja muun muassa Sandhamnin regatasta. Seuratasolla hän edusti Helsingfors Segelsällskapia.


title: Tor-Kristian Lindh

text: Tor-Kristian Lindhin isä Emil Lindh osallistui purjehtijana olympialaisiin ja teki uran näyttelijänä. Tor-Kristian Lindhin veljistä Per Lindh ja Nils Lindh kilpailivat myös purjehduksessa ja Nils voitti nyrkkeilyssäkin Suomen-mestaruuksia.


title: The Favourite

text: The Favourite on vuonna 2018 ensi-iltansa saanut historiallinen draamakomediaelokuva, jonka on ohjannut Giórgos Lánthimos. Se sijoittuu 1700-luvulle kuningatar Annan valtakauteen ja kertoo kahdesta naisesta, jotka kilpailevat hovissa kuningattaren suosiosta. Elokuvan pääosissa ovat Olivia Colman, Emma Stone, Rachel Weisz, Nicholas Hoult, Joe Alwyn, James Smith ja Mark Gatiss. Irlannissa, Iso-Britanniassa ja Yhdysvalloissa yhteistuotettu elokuva kuvattiin Hatfield Housessa, Hertfordshiressa ja Hampton Courtin palatsissa, Richmond upon Thamesissa, Englannissa keväällä 2017.


title: The Favourite

text: "The Favourite" sai maailmanensi-iltansa 30. elokuuta 2018 Venetsian elokuvajuhlilla, missä se palkittiin Grandy Jury -palkinnolla ja parhaan naispääosan Volpi Cup -palkinnolla (Colman). Teatteriensi-illan se sai Yhdysvalloissa 23. marraskuuta 2018. Suomessa sen ensi-ilta on 8. helmikuuta 2019.


title: The Favourite

text: Elokuva palkittiin parhaan musikaali- tai komediaelokuvan naispääosan Golden Globella (Colman) ja sai Golden Globe -ehdokkuudet myös parhaasta musikaali- tai komediaelokuvasta, naissivuosasta (Stone ja Weisz) ja käsikirjoituksesta. Elokuva sai myös parhaan brittiläisen independent-elokuvan palkinnon. Elokuva sai eniten Bafta-ehdokkuuksia vuonna 2019 yhteensä 12 ehdokkuutta. Elokuva sai 10 Oscar-ehdokkuutta vuoden 2019 gaalassa muun muassa parhaasta elokuvasta, ohjauksesta, naispääosasta (Colman), naissivuosasta (Stone ja Weisz) ja alkuperäisestä käsikirjoituksesta.


title: Giórgos Lánthimos

text: Giórgos Lánthimos (; s. 1973 Ateena) on kreikkalainen elokuvaohjaaja. Hän on ohjannut muun muassa elokuvat "Kulmahammas" (2009), "Alpeis" (2011), "The Lobster" (2015), "The Killing of a Sacred Deer" (2017) ja "The Favourite" (2018). Hän sai Oscar-ehdokkuuden parhaasta alkuperäisestä käsikirjoituksesta yhdessä Efthýmis Filíppoun kanssa elokuvasta "The Lobster".


title: Heikki Laine (soutaja)

text: Heikki Tapani Laine (s. 16. kesäkuuta 1936 Turku) on suomalainen, olympialaisissakin kilpaillut soutaja.


title: Heikki Laine (soutaja)

text: Laine edusti Suomea Rooman olympialaisissa 1960. Perämiehettömän nelosen joukkue, johon kuuluivat myös Heikki Laineen veljet Eero ja Pertti Laine sekä Arto Nikulainen, karsiutui alkuerissä. EM-kilpailuissa Heikki Laine saavutti seitsemännen sijan vuonna 1958.


title: Heikki Laine (soutaja)

text: Turun Yliopiston Soutajia edustanut ”Hessu” Laine voitti Suomen mestaruuden perämiehettömässä nelosessa vuosina 1958 ja 1960. Hän on saavuttanut voittoja Ruotsi-maaottelussa.


title: Pertti Laine

text: Pertti Olavi Laine (13. joulukuuta 1938 Turku – 20. lokakuuta 1999 Turku) oli suomalainen, olympialaisissakin kilpaillut soutaja.


title: Pertti Laine

text: Laine edusti Suomea Rooman olympialaisissa 1960. Perämiehettömän nelosen joukkue, johon kuuluivat myös Pertti Laineen veljet Eero ja Heikki Laine sekä Arto Nikulainen, karsiutui alkuerissä. EM-kilpailuissa Pertti Laine saavutti seitsemännen sijan vuonna 1958.


title: Pertti Laine

text: Turun Yliopiston Soutajia ja Turun Soutajia edustanut Laine voitti Suomen mestaruuden perämiehettömässä nelosessa vuosina 1958 ja 1960. Hän on saavuttanut voittoja Ruotsi-maaottelussa.


title: Bertta Räsänen

text: Bertta Räsänen (23. helmikuuta 1921 Riistavesi – 29. syyskuuta 1994 Kuopio) oli suomalainen laitosemäntä ja perinneruokakulttuurin elvyttäjä, joka muun muassa pani alulle 1980-luvulla toteutetun pitäjäruokaprojektin. Hän sai kotiseutuneuvoksen arvonimen vuonna 1989.


title: Bertta Räsänen

text: Kalastajaperheeseen Riistavedellä syntynyt Räsänen kävi Kuopiossa käsityökoulun, piti sen jälkeen kudontakursseja ja hoiti kouluasuntolaa Suomussalmella. Hän kouluttautui laitoskeittäjäksi Haukiputaan emännöitsijäkoulussa ja sai alan paikan Muhokselta poikakodista. Pisimpään hän toimi kuopiolaisen vanhainkoti Harjulan emäntänä 1961–1984. Sieltä hänen maineensa kiiri niin, että hän sai kestittäväkseen myös Kuopion kaupungin vieraita.


title: Bertta Räsänen

text: Harjulan-vuosinaan Räsänen innostui perinneruokareseptien keräilystä ja tallentamisesta ja sai työhön avukseen Pohjois-Savon kotitalousalan järjestöjä. Näin syntyi "Savolainen keittokirja" (1979). Ruokaperinteestä kiinnostunut televisiokokki Jaakko Kolmonen intoutui Räsäsen työstä ja ryhtyi johtamaan valtakunnallista pitäjäruokaprojektia, jonka myötä Suomen muidenkin maakuntien ruokaperinteestä laadittiin omat kirjansa. Pitäjien nimikkoruoat ja muuta perinneruokatietoa koottiin myös kirjaan "Kotomaamme ruoka-aitta: Suomen, Karjalan ja Petsamon pitäjäruoat".


title: Bertta Räsänen

text: Bertta Räsänen valittiin vuonna 1979 Savonmuan Hilimaksi, vuonna 1984 Piällysmieheksi ja 1986 Kuopion Siskotytöksi. Kalevalan juhlavuoden mitalilla hänet palkittiin 1985.


title: Arto Nikulainen

text: Arto Tauno Olavi Nikulainen (28. elokuuta 1930 Piikkiö – 20. helmikuuta 2010 Turku) oli suomalainen, olympialaisissakin kilpaillut soutaja.


title: Arto Nikulainen

text: Nikulainen edusti Suomea Rooman olympialaisissa 1960. Perämiehettömän nelosen joukkue, johon kuuluivat myös veljekset Eero, Heikki ja Pertti Laine, karsiutui alkuerissä. EM-kilpailuissa Nikulainen saavutti seitsemännen sijan vuonna 1958.


title: Arto Nikulainen

text: Nikulainen voitti Suomen mestaruuden perämiehettömässä nelosessa vuosina 1958 ja 1960. Hän saavutti voittoja Ruotsi-maaottelussa. Hän edusti Turun Yliopiston Soutajia ja Turun Soutajia ja toimi myöhemmin molempien seurojen puheenjohtajana.


title: Arto Nikulainen

text: Arto Nikulaisen veli Jouko Nikulainen sekä Joukon poika Pekka Nikulainen ovat kilpailleet kansainvälisellä tasolla suunnistuksessa.


title: Herbert Morrison

text: Herbert Morrison voi tarkoittaa ainakin seuraavia:


title: Pontus Holmberg

text: Pontus Holmberg (s. 9. maaliskuuta 1999 Västerås, Ruotsi) on ruotsalainen jääkiekkoilija, joka pelaa SHL-joukkue Växjö Lakers HC:ssä. Hän on pelipaikaltaan vasen laitahyökkääjä, mutta Holmberg osaa pelata myös keskellä.


title: Pontus Holmberg

text: Elite Prospects -sivuston mukaan Holmberg on taitava hyökkäyspään pelaaja, joka on varustettu hyvällä nopeudella ja pelikäsityksellä. Hän on taitava luomaan maalipaikkoja, mutta Holmbergillä on kuitenkin kehitettävää laukauksessa.


title: Pontus Holmberg

text: Holmberg on VIK Västerås HK:n kasvatti. Hän voitti kaudella 2014–2015 koko U16 Elitin piste- ja syöttöpörssin tehoilla 19+46=65. Kaudella 2015–2016 Holmberg oli J18 Elitissä Västeråsin paras pistemies ja syöttäjä tehoilla 9+25=34. Kaudella 2017–2018 hän debytoi seuran miesten joukkueessa Ruotsin kolmanneksi korkeimmalla sarjatasolla Hockeyettanissa, jossa tulokaskausi toi 36 runkosarjaottelussa tehot 7+13=20 ja kahdeksassa Kvalserien AS:n ottelussa tehot 2+4=6. Västeråsin kausi päättyi sarjanousuun HockeyAllsvenskaniin. Holmberg pelasi kauden aikana myös kaksi ottelua lainalla SHL-joukkue Växjö Lakers HC:ssä joulukuussa 2017. Hän teki näin ollen SHL-debyyttinsä 19. joulukuuta 2017 vieraissa Örebro HK:ta vastaan. Holmberg sai ottelussa jääaikaa 13.21 minuuttia.


title: Pontus Holmberg

text: Toronto Maple Leafs varasi Holmbergin kuudennella kierroksella 156. pelaajana . Ennen tätä, toukokuussa 2018 hän teki kaksivuotisen SHL-sopimuksen Växjö Lakersin kanssa. Holmberg teki SHL-uransa avausmaalin kauden 2018–2019 kolmannessa ja uransa viidennessä ottelussaan 27. syyskuuta 2018 vieraissa Brynäs IF:ää vastaan.


title: Pontus Holmberg

text: Holmberg pelasi alle 20-vuotiaiden MM-kilpailuissa vuonna 2019. Yhteens hän on pelannut 15 nuorten maaottelua.


title: Pontus Holmberg

text: Holmbergin isä Jörgen pelasi omalla urallaan hyökkääjänä yli 250 Elitserien-ottelua. Hän kuului Djurgårdens IF:n vuoden 1983 Ruotsin-mestaruuden voittaneeseen joukkueeseen.


title: Herbert Morrison (poliitikko)

text: Herbert Stanley Morrison, Baron Morrison (3. tammikuuta 1888 – 6. maaliskuuta 1965) oli brittiläinen työväenpuolueen poliitikko. Hän oli merkittävissä rooleissa toisen maailmansodan aikaisessa koalitiohallituksessa ja sodan jälkeisessä työväenpuolueen hallituksessa muun muassa varapääministerin asemassa.


title: Herbert Morrison (poliitikko)

text: Morrison syntyi Lontoossa. Hän alkoi jo nuorena osallistua aktiivisesti politiikkaan ja liittyi Independent Labour Party -puolueen jäseneksi vuonna 1906. Hän toimi Lontoossa kunnallispoliitikkona vuodesta 1919 lähtien, kunnes hänet valittiin parlamentin alahuoneeseen ensimmäisen kerran vuonna 1923. Hän oli parlamentin jäsen vuodet 1923–1924, 1929–1931 ja 1935–1959. Hänestä tehtiin pääri ja ylähuoneen jäsen hänen jättäessään alahuoneen vuonna 1959.


title: Herbert Morrison (poliitikko)

text: Morrison pyrki vuosina 1935 ja 1955 työväenpuolueen puheenjohtajaksi. Ensimmäisellä yrityksellään hän hävisi Clement Attleelle ja toisella Hugh Gaitskellille.


title: Johan Södergran

text: Per Johan Nikolas Södergran (s. 20. marraskuuta 1999 Tukholma, Ruotsi) on ruotsalainen jääkiekkoilija, joka pelaa SHL-joukkue Linköping HC:ssä. Hän on pelipaikaltaan oikea laitahyökkääjä.


title: Johan Södergran

text: Södergran on Stocksunds IF:n kasvatti. Hän siirtyi juniorina sittemmin , joka on Stocksunds IF:n, Danderyds SK:n ja Enebybergs IF:n yhdistelmäjoukkue. Kaudeksi 2015–2016 Södergran siirtyi Linköping HC:n J18-junioreihin.


title: Johan Södergran

text: Kaudella 2016–2017 Södergran oli J18 Allsvenskanin pudotuspeleissä neljällä osumallaan Linköpingin paras maalintekijä Christoffer Rappin ja Ivar Sjölundin kanssa. Hän voitti kauden päätteeksi sarjan pronssia. Södergran debytoi kauden aikana myös Linköpingin SHL-joukkueessa. Hän sai tililleen ensimmäisen miesten pääsarjaottelunsa vain 16-vuotiaana Mestarien liigan ensimmäisessä neljännesvälieräottelussa 1. marraskuuta 2016 suomalaista Helsingin IFK:ta vastaan. SHL:ssä Södergran pelasi ensimmäisen ja kauden ainoaksi jääneen ottelunsa 3. tammikuuta 2017 Skellefteå AIK:ta. Hän sai ottelussa jääaikaa kuitenkin vain neljä sekuntia. Kaudella 2017–2018 Södergran oli tehoilla 17+16=33 Linköpingin J20-junioreiden paras maalintekijä Pontus Eklöfin kanssa ja toiseksi paras pistemies hänen jälkeensä. SHL:ssä hän pelasi kauden aikana 20 runkosarja- ja neljä playoff-ottelua ilman tehopisteitä.


title: Johan Södergran

text: Los Angeles Kings varasi Södergranin kuudennella kierroksella 165. pelaajana . Hän teki Linköpingissä SHL-uransa avausmaalin kauden 2017–2018 avauskierroksella 15. syyskuuta 2018 Timrå IK:ta vastaan. Södergran sai ottelussa myös syöttöpisteen Adam Brodeckin tekemään maaliin. Lokakuussa hän teki Linköpingin kanssa kevääseen 2020 asti ulottuvan SHL-sopimuksen.


title: Johan Södergran

text: Södergran pelasi alle 20-vuotiaiden MM-kilpailuissa vuonna 2019. Yhteensä hän on pelannut 12 nuorten ja kolme poikien maaottelua.


title: Kilpa-aerobic (FIG)

text: Kilpa-aerobic (KA) (eng. Aerobic gymnastics) on Suomen voimisteluliiton (Svoli) myöntämä voimistelulaji. ”Näyttävässä kilpa-aerobicin kilpailuohjelmassa energinen, tanssillinen koreografia yhdistyy vaativiin vaikeusliikkeisiin, kuten hyppyihin, punnerruksiin ja voimaosiin. Laji vaatii urheilijalta luovuutta ja esiintymisrohkeutta sekä voimaa, liikkuvuutta, koordinaatiota ja anaerobista kestävyyttä.” [1]